Anbulategi berria inauguratua | El Diario Vasco\nAlto-urolaAnbulategi berria inauguratua\nAnbulategi berria inauguratua\nEraikuntzaren obra guztia Ezkio eta Itsasoko Udalek finantziatutakoa izan da, gutxi gorabehera 160.000 euroko kostua izan duelarik. / GALILEA\nAstelehenetik aurrera Errekabarrena auzoan emango da mediku zerbitzua\nMIRYAM GALILEA EZKIO. Sábado, 15 julio 2017, 08:38\nErrekabarrena auzoko etxe berrien beheko solairua egokitu, beharrezkoak ziren berrikuntzak burutu eta Osakidetzako arduradunek altzariak eta tresnekin hornitu ondoren, atzo goizean Ezkio eta Itsasoko anbulategi berriaren inaugurazioa aurrera eraman zen, mediku zerbitzua astelehenetik aurrera bertan ematen hasiko direlarik.\nBadira pare bat hilabete eraikuntzako obra amaitu zela, orduan Osakidetzako langileak lekua bisitatu eta hau hornitzeko behar zituzten material guztien zerrenda egin zutelarik. Eraikuntzaren obra guztia Ezkio eta Itsasoko Udalek finantziatutakoa izan da, gutxi gorabehera 160.000 euroko kostua izan duelarik. Osakidetzak, barruko altzari eta materialak jarri ditu, lan hau orain dela egun gutxi amaituz.\n«Azkeneko urteetan Ezkio-Itsason nolabaiteko garapena sortzen hasi zen, gaur Ezkio eta Itsaso diren herrietan: eraikuntza berriak, jende gehiago... eta honek instalazio eta zerbitzu berriak sortzera eraman gaitu, edo ditugunak berritzea ere, zerbitzu hobea emanez», azaldu zuen Jose Ignacio Etxezarreta Ezkioko alkateak. «Eraikuntza hau Ezkio-Itsaso garaiko proiektua da, Ezkiok eta Itsasok finantziatuta beraz; honetan bi herrietako bizilagunei zerbitzua emateaz gain, Gabiriakoei ere ematen zaie», alkatea.\nEkitaldira Ezkio, Itsaso eta Gabiriako alkateak, Eusko Jaurlaritzako ordezkaria, udal langileak, Osakidetzako ordezkariak, anbulategiko langileak eta herritarrak ere gerturatu ziren.\n«Duela aste pare bat zuen artean egon nintzen herri eskolako bigarren solairua eta kirol kantxa inauguratzen», gogoratu zuen Irma Basterra Eusko Jaurlaritzako Landa Garapeneko zuzendariak. «Gure helburua landa guneen alde lan egitea da, biztanlegoaren ongizatean lagundu eta hobetzeko. Oraingoan ere anbulategi honek beharrezkoa den ezinbesteko zerbitzua eskainiko du», esan zuen.\nEkitaldia bukatu eta anbulategiko instalazioak bisitatzeko aukera egon zen, hamaiketako batekin amaituz.\nFiesta de San Cristóbal con bendición de coches, mañana En plena elaboración del Certamen Gastronómico de Santa Anastasia


Mintzalagunek Ezkiora ikasturteko lehen irteera egin dute\nXVI. mendeko Igartubeiti baserria bisitatu zuten, eta sagardoa nola egiten zen ikusteko aukera izan zuten.\nArrasateko Euskararen Eguna. 1927\nGaur toki honetara ekarri nahi dut 1927an ospatutako Euskararen Egunari buruzko albistea. Nik dakidanez horixe da espresuki gure hizkuntza ardatz hartuta Arrasaten buruturiko lehen ekintza.


Milioi bat pertsona hil ditu jada COVID-19ak mundu osoan, irailak 27\nMilioi bat pertsona hil ditu jada COVID-19ak mundu osoan\n204.480 pertsona hil dira AEBn eta 141.000 Brasilen (horiek dira biktima gehien dituzten herrialdeak). Europan, Erresuma Batuan hil du koronabirusak jende gehien: 41.971.\nGaixo bat, New Yorkeko ospitale bateko ZIUan, AEBetan. Argazkia: EFE\nGlukokortikoideak hilkortasuna murriztu dezake, euskal ikerketa baten arabera\n750 COVID-19 kasu gehiago atzeman dituzte azken orduetan Hego Euskal Herrian\nEspainiako Gobernua eta Madril aurrez aurre, pandemiaren kontrola dela eta\nKoronabirusaren pandemia milioi bat biktima uzteko zorian dago. Igande honetan 994.000 hildako egiaztatu dituzte, eta gaitza egunean 6.000 heriotza baino gehiago eragiten ari dela ikusita, eguna amaitzerako gaindituko da langa hori. Kutsatuak, berriz, 32,8 milioi baino gehiago dira jada munduan.\nAEB, India, Brasil eta Errusia dira munduan kutsatu gehien dituzten herrialdeak, Johns Hopkins Unibertsitatearen arabera, eta horietako bitan zenbatu dituzte hildako gehien.\nAEBn 204.480 pertsona hil dira jada koronabirusarekin, eta 7 milioi kutsatu dira. Gaur egun horren gaizki ez badago ere, New York da AEB osoan hildako gehien izan dituen estatua: 33.206; Peruk, Frantziak edo Espainiak baino gehiagok, adibidez.\nIndian, 5,9 milioi kutsatu zenbatu dituzte eta 94.503 pertsona hil dira.\nBrasilen, 4,7 milioi kutsatu eta 141 406 hildako izan dituzte orain arte.\nErrusian, berriz, 1,1 milioi kutsatu atzeman dituzte eta 20 324 hildako izan dira.\nHorien atzetik daude Kolonbia (790.000 positibo), Peru (788.000), Espainia (716.000) eta Mexiko (715.000) kutsatu kopuruari dagokionez.\nKutsatuak eta heriotzak Europan\nEuropan, Erresuma Batua da gaitzak gogorren jo duen herrialdea. 429.277 pertsona kutsatu eta 41.971 hil dira.\nItalian, 308.104 kutsatze izan dira eta 35 818 hildako.\nFrantzian, 527.446 pertsona kutsatu dira eta 31.700 hil dira.\nEta Espainian, 716.481 kutsatze atzeman eta 31.232 pertsona hil dira.\nAlemaniari dagokionez, 284.140 kutsatu eta 9.457 hildako izan dituzte pandemia hasi zenetik.\nHans Kluge Munduko Osasun Erakundearen (MOE) Europako zuzendariak ohartarazi duenez, koronabirusaren transmisioa "oso kezkagarria" izaten ari da Europan, azken asteotan atzemandako kasuek martxoan jakinarazitakoak gainditu dituztelako.\nHorregatik, prebentzio neurriak zorrotz betetzera dei egin dute (distantzia, higienea eta maskara). Izan ere, MOEk ez du espero COVID-19aren aurkako txertoak bi urte baino lehen masiboki eskuragarri egotea, baina litekeena den lehen arrisku-taldeak 2021aren erdialdean immunizatzea.


Kanten kantoia - "Erre errekin errekina"\n"Erre errekin errekina" Bizitzan zehar gertatzen diren jai, ospakizun edo gertakari berezi guztiek daukate kantaren bat lotuta. "Erre errekin errekina" kanta jartzen du elkarrizketatzaileak adibide gisa.\nBizitzan zehar gertatzen diren jai, ospakizun edo gertakari berezi guztiek daukate kantaren bat lotuta. "Erre errekin errekina" kanta jartzen du elkarrizketatzaileak adibide gisa.\nInformazio gehiago: "Erre errekin errekina"


barren.eus - Hamar positibo berri Elgoibarren eta 900eko langa gainditu du intzidentzia-tasak\nEtenik gabe gora egiten jarraitzen du Araba, Bizkai eta Gipuzkoako intzidentzia tasak, eta egun 870,30ekoa da zenbatekoa. Gipuzkoakoa 839,47an dago; Debabarrenekoa 811n, eta Elgoibarkoa 909,88an. Guztira 64 kasu atzeman zituzten atzo Debabarrenean (48 izan ziren aurreko egunean).\nHona Debabarrenako atzoko (uztailak 28) datuak, herriz herri:\nMutriku +7 (1279,64ko intzidentzia-tasa)\nDeba +3 (971,94)\nEibar +29 (931,79)\nElgoibar +10 (909,88)\nMallabia +0 (840,34)\nMendaro +1 (803,78)\nErmua +10 (455,71)\nSoraluze +4 (301,96)\nGIPUZKOA +464 (839,47)\nHego Euskal Herrian 14.312 proba diagnostiko egin zituzten atzo, eta 1.980 positibo baieztatu zituzten. %13,8ko positibotasun-tasa erregistratu da Araba, Bizkai eta Gipuzkoa eta %13,9koa Nafarroan. Atzemandako kasu positiboetatik 923 Bizkaian zenbatu zituzten, 464 Gipuzkoan, 404 Nafarroan, 157 Araban, eta 32 lurralde horietatik kanpo bizi direnen artean.\nBirsorkuntza tasak edo R0 indizeak, behera egin du beste behin: 1,03tik 0,99ra jaitsi da. Horrek esan nahi du kutsatutako pertsona batek batez beste ez duela beste bat kutsatzen, eta hortaz, atzoko egunez behintzat, pandemia ez zela hedatu. Gipuzkoako batez bestekoa 0,95ekoa da.\nAraba, Bizkai eta Gipuzkoako erietxeetan COVID-19ak eragindako gaixotasunengatik atzo 43 lagun ospitaleratu zituzten, herenegun baino hogei gutxiago. Egun 233 pertsona daude ingresatuta Osakidetzaren mendeko erietxeetan, eta 60 lagun ZIUn. Nafarroan, bestalde, atzo hamalau pertsona ospitaleratu zituzten eta gaur-gaurkoz 120 dira erietxeetan dauden herritarrak. Zainketa berezia behar dutenak, ostera, hemeretzi dira.


Gernika-Lumoko Udala - Segundo Olaeta Musika Eskolako ikasle bat Euskadiko Ikasleen Orkestraren parte izango da\nSegundo Olaeta Musika Eskolako ikasle bat Euskadiko Ikasleen Orkestraren parte izango da\nAinhize Azkarai Segundo Olaeta musika eskolako txelo ikaslea Euskadiko Ikasleen Orkestrako (EIO)kide izango da, bertan sartzeko frogak gainditu egin ditu eta. Hamaika urte dituen neska honek 5 urterekin ekin zien musika ikasketei, eta txeloa jotzeari 7 urterekin, Arantza Etxabe irakaslearekin. Ordudanik Segundo Olaeta Musika Eskolako hainbat ekitalditan hartu du parte. Gainera, zenbait ganbera-musika taldetan ere parte hartu du eta gaur egun biolontxelo Orkestra, banda sinfoniko eta Segundo Olaetako Orkestran dihardu.\nSegundo Olaeta Musika Eskolatik irtendako gazte birtuosoen artean dago orain Ainhize, beste batzuen artean 15 urteko Gartzen Cosme ikaskidearekin batera, berau ere, Euskadiko Ikasleen Orkestran baitago.\n27 urte artistak sortzen\nGernika-Lumoko erdigunean kokatutako Segundo Olaeta Musika Eskola sormenez josita dago eta hiru urterekin hasten diren 489 ikasle ditu. Eraikin honen leihoetatik piano, biolin, txelo, flauta eta abarren soinuak ateratzen dira etengabe.\nIkasturte honetan 27 urte beteko ditu unerik onenean dagoenean hezkuntza berezituan. Liga honetan Euskadiko beste musika eskola eta kontserbatorio batzuekin dihardu lehian, jakinda musikaren mundua gero eta zorrotzago eta lehiakorragoa dela arlo profesionalean.\nEskola honetako 19 irakasle dabiltza lanean eta hurrengo erdiespenak lortu dituzte beraien graduatuek, besteak beste: Mikel Elgezabal Garmendia ikasle ohia Berlinen dago gradu ondorengoak egiten; Jon Malaxetxebarria Elvira ikasle ohiak Manchester Camerata, Lancashire Chamber Orchestra, Liverpool Mozart Orchestra eta Nottingham Philarmonic-ean batuta daramana eta Euskadiko Ikasleen Orkestra Nagusiaren zuzendaria izan dena.


Gela Urdina, Narros jauregiko ate iluna | kalaportu, itsasontzi gorri bat...\n« Gipuzkoa eta komunikazioa Eltziego, lurperatutako soldaduak eta ardo afrantsesatua »\nData : 2012/10/23\nJabier Zabaleta (@ja2er) (16:06:54) :\nNola, nola, Gari? Katu begi horiek ez daukatela azalpenik? Jope, ba, norbaitek jarriko zituen hor parterre edo diren direlako horiek daukaten forma obalatu horrexekin, ez?\nZer du horrek harrigarritik?\nGela urdinaren kontu horiek material literario egokia dira, zalantzarik gabe; baina hortik haragokorik sujeritzea malda behera arriskutsua iruditzen zait.\nZerbait galtzen ari al naiz hemen?


Elkar – Libros y los precios de los productos Elkar Página 4 Fnac\nBihotzak dun-dun Infantil 9 a 12 años - Literatura 9 a 12 años\nLearen aita langabezian geratu, eta goiko Ixidro zaharra zaintzen hasi da. Neskatxoak harreman hori, eskolako gorabeherak, familiako kontuak, lagunen arteko abenturak eta abar kontatuko dizkigu, baita noizean behin izaten dituen "bidaiak" ere.... Leer más\nSagarraren misterioa Literatura 9 a 12 años\nGarik, gau batez, sagar ibiltari bat ikusi du etxe aurreko zelaian, txabola batetik irten eta basoan ezkutatzen. Hori ezinezkoa delakoan, galdezka hasi da: gurasoei, neba-arrebei, aitona-amonei; inork ez dio sinesten, ez aintzat hartzen, baina Garik... Leer más\nPintto eta musika afrikarra Infantil 0 a 4 años - Prelectura y preescritura\nPintto eta Bakary zebra Afrikara joan dira, eta altxor handia aurkitu dute han: musika-tresnak! Musikaz betetako bidaia, hantxe egon izan bagina bezala. Irakurtzeko istorio bat eta 16 doinu entzungai. Sakatu ikonoaren gainean, eta entzun musika... Leer más\nLur eta Amets: Atzaparra Zubian Cómics\nLur eta Amets soldadu erromatarrengandik ihesi doazela, zeharkatu ezin duten zubi batekin egin dute topo; amaitu gabe dago. Horrenbestez, preso hartu eta zubia bukatzeko lanak egitera zigortu dituzte. Amona Anderek aterako ditu estutasunetik: lagun... Leer más\nMartin Eztabilondo iritsi zen noizbait herriko alkate izatera. Eta behin etxe handiko eserlekurik handi, gozo eta erosoenean atzealde biribil eta mamitsua jarriz gero, herritarren eskaerak bete egin behar. Eta herritarrek gauza bakarra nahi zuten.... Leer más\nPoli apoa gurasoekin eta neba-arrebekn bizi zen urmael batean. Baina ez zen pozik bizi, uste zuelako gurasoek kasu gehiago egiten zietela neba-arrebei berari baino. Konponbide bat aurkitu zún, baina... Begoña Ibarrola bilbotarra da jaiotzez, gaur... Leer más\nLur eta Amets: Euskal Herriaren historia Cómics\nIzan ginena ezagutzera eman, oraina sortu eta etorkizuna irudikatzen duen ezagutza-liburu honek Euskal Herriaren historiaren kronika jasotzen du. Gure herriko lurraldeen aniztasuna eta aberastasuna erakutsi nahi izan dugu bake garaian nahiz gerra... Leer más\nIpuingintza modernoaren sorrera markatu duen libururik baldin bada, euskaraz, hori Narrazioak izan da, Joseba Sarrionandiak 1983an kaleraturiko kontakizun-bilduma, sentsibilitate berri bat ekarri zuena erabilitako hizkuntzan, kontaeran nahiz gaietan... Leer más


"Euskaraz lan egitea naturala da guretzat"\nPatricio Etxebeste txapelak egiten dituen lantegi baten jabea da. Herrian oso gizon garrantzitsua, eta datozen hauteskundeetan alkatetzarako hautagaia izango da. Inork ez daki bere enpresak porrot egin duenik eta urtero bezala oporretara joateko dirurik gabe geratu denik. Ordura arte erakutsitako irudia gorde nahian, oporretara joan diren itxura egingo dute Etxebestetarrek. Etxean geldituko dira, ordea. Hau da “Aupa Etxebeste!”-k, Asier Altunak eta Telmo Esnalek, “Txotx” (1997) eta “40 ezetz” (1999) laburmetraien egileek, zuzendutako pelikulak, kontatzen digun istorioa. Berlangaren zantzuak dituen komedia beltza da eta Ramon Agirre, Elena Irureta eta Paco Sagarzazu ditu aktore taldeko buru. Donostiako Nazioarteko Zinemaldiko 53.edizioan ikusiko du argia eta azken hamahiru urteetan filmatutako euskarazko lehen luzemetraia dugu, zuzendarien esanetan, “oso umore onarekin egindako pelikula”.\nEgun batzuk barru “Aupa Etxebeste!” filma aurkeztuko duzue Donostiako Zinemaldian. Altadis Zuzendari Berrien Sariaren bila, Zabaltegi Sailan, 18 herrialdeetako 24 pelikula ezberdinekin batera. Non dago horrelako ekimen baten egotearen zentzua? Zer suposatzen du?\nAsier Altuna: Luxu bat da, noski. Eta luxu bat izango litzateke Donostiako Zinemaldiak kanpora eramateko aukera eskaintzea, beste herrialde batzuetan erakusteko parada edukitzea.\nTelmo Esnal eta Asier Altuna pelikularen filmaketan.\nTelmo Esnal: Guk beti ulertzen dugu Donostiako Zinemaldia hemengo jaialdi bat bezala, oso gertukoa delako, baina ez gara ohartzen daukan oihartzunaz. “Aupa Etxebeste!” euskarazko pelikula Iraneko edo Txinako filmekin egotea oso interesgarria da eta, batez ere, oso aberasgarria. Zinemaldi Donostiarra hasiera da, pelikula beste zinemaldi batzuetara eramatea gustatuko litzaiguke eta hori mugitzen ari gara orain. Ateak zabalduko dizkigulakoan gaude. Guretzat Donostian egoteak izugarrizko arrakasta suposatzen du. Ikusiko dugu nora eramaten gaituzten “Etxebestetarrak”.\n“Aupa Etxebeste!” azken 13 urteetan euskaraz idatzi eta ekoiztutako film luze bakarra da. Nolako eragina izan du ezaugarri honek pelikula egiterakoan?\nA. A.: Plazer bat izan da pelikula euskaraz aurkezteko aukera izatea. Pelikula, hasieratik euskaraz pentsatuta zegoelako, ez genuelako beste modu batean ulertzen. Eta zaila izan da, besteak beste, ekoizpena euskaraz egiteak ez duelako inongo erraztasunik suposatzen. Erronka film luzea egitea izan da.\nT. E.: Guretzat euskaraz egitea ez da helburu nagusia izan. Garrantzitsuena pelikula bera da eta ez zein hizkuntzatan ekoiztuta dagoen. Ohore handia da “Aupa Etxebeste!” Zinemaldiko Zabaltegi Sailan egotea, ez euskarazko pelikula delako, gure pelikula delako baizik. Euskaraz lan egitea naturala da guretzat, euskarazko laburmetraiak egiten hasi ginen eta ondoren film luzea egin dugu. Euskaraz, noski. Anekdotikoa da guretzat hizkuntzarena. Garrantzitsuena, nahi genuen istorioa nahi genuen moduan kontatzeko aukera izan dugula da.\nZein erantzun espero duzue ikuslegoaren aldetik?\nA. A.: Gure helburua pelikula ahal den hobekien egitea izan da. Gustura gelditu gara lortu dugunarekin, kontent gaude. Pelikula ongi egin dugu eta kitto. Gertatzen dena zera da, horren inguruan eta atzean gauza gehiegi daudela. Merkaturatzea, adibidez, hain eskaintza oparoa egonik, oso zaila da, gurea aurrekontu txikiko ekimena delako. Uste dugu jendea gustura geldituko dela, baina horretarako zinera joan behar da eta pelikulak aste batzuk behintzat iraun beharko du karteleran. Alde horretatik erantzun ona espero dugu.\nT. E.: Lagunen artean erakutsi dugu pelikula, eta oso harrera ona izan du. Nik uste dut joaten direnek asko gozatuko dutela. Beste erronka bat da jendea zine aretotara joanaraztea, eta hori gure eskuetatik pixka bat aldentzen da. Egia da jendeak ez daukala zinera euskarazko pelikulak ikustera joateko ohiturarik. Beraz, gureak berrikuntza hori dakar. Horren publizitatea nola egin beste kontu bat da. Hemen aurkeztu izan diren pelikula guztiak gaztelerazko ekoizpenak izan dira eta jendea horietara ohituta dago, baina hau berria da eta zer gertatuko den ez dakigu. Ez dakigu euskaldun jendea pelikula hori ikustera animatzeko gai izango garen edo ez.\nNon aurkitu duzue pelikulak kontatzen duen istorioaren inspirazioa?\nA. A.: Kalean dauden horietako istorio bat besterik ez da gure pelikulan kontatzen duguna. Ni gogoratzen naiz lagunarteko elkarrizketa batean atera zela. Nik aitari kontatu nion eta aitak esan zidan istorio hori Oñatiko famili bati gertatu zitzaiola. Oñatin, aldiz, sendi bergarar baten bizipena izan zela diote. Azken finean, itxurakeriaren inguruko istorioa da eta hori asko ematen da Euskal Herriko herri txikietan.\nRamon Agirre eta Elena Irureta.\nNolakoa izan zen Etxebestetarren istorioaren erditzea?\nA. A.: Duela urte pila zirriborro bat egiten hasi nintzen, hamaika buelta eman nizkion eta aldatzen joan zen. Denbora luzea eman genuen zirriborroekin aurrera eta atzera. Ikusi genuenean pelikula egitea posible zela ganorarekin hasi ginen Telmo, Pablo Bueno eta ni gidoian lanean\nT. E.: Gidoiak bertsio asko ezagutu ditu, hirurok elkartu ginenetik hiru urte pasa dira gutxi gora behera. Beste lan batzuetan aritzen ginen baina denbora eskaintzen genion pelikularen gidoiari.\nZer suposatu du zuentzat film luze bat egiteak? Nolakoa izan da film laburretik luzera egin duzuen jauzia?\nA. A.: Zailtasunak eta oztopokoak aurkitu ditugu, baina oso esperientzia polita izan da, berria izan delako. Pila bat ikasi dugu eta hori beti da aberasgarria. Istorioak berak film luzea izatea eskatzen zigun. Azken finean, istorio bakoitzak bere neurria dauka eta bere neurria eskatzen du.\nT. E.: Jauzia handia izan da, batez ere narrazioan, istorioa kontatzeko eran. Film labur batean hamabost minututan gertatzen da guztia. Pelikula luzean, aldiz, istorio paraleloak edo azpiko korapiloak suertatzen dira. Nekez lortzen da guztia erraztasunez kontrolpean izatea. Globalki dena ikustea zaila egin zaigu. Hamabost minututako film batean, aldiz, guztia askoz errazago aztertu daiteke. Baina ordu eta erdiko pelikula baten guztia etengabe aztertu beharra daukazu.\nAsier Altuna eta Telmo Esnal, biak ala biak, maiz egin duzue lan batera. Zein da zuen harremanaren historia?\nA. A.: Gu lanean ezagutu ginen. Telmo zuzendari laguntzaile gisa zebilenean eta nik argiztapen lanak egiten nituenean. Sarritan komentatzen genuen elkarrekin zerbait egitearen posibilitateaz eta horrela hasi ginen batera lanean. Egia esan, oso gustura gabiltza, bide polita egin dugu eta kontent gaude lortu dugunarekin.\nT. E.: Elkarrekin lan egiten dugunean bakarrik aritzen garenean baino lan gehiago egiten dugula iruditzen zaigu. Beti lankidea konbentzitu behar dugulako. Biok kontent gelditzeko lan bikoitza egin behar dugu, eta horrek guztia landuagoa izatea dakar. Emaitza ere orraztuagoa gelditzen da.\nA. A.: Okerrena da lan bikoitza egiten dugula erdia kobratzeko. Hori bai, askoz ere dibertigarriagoa da eta erronka bera aurrean izanik eskertzekoak dira bestearen babesa eta elkartasuna.\nLantaldearentzat ere lagungarria izan daitekeela uste duzue?\nA. A.: Guk aurretik gauzetaz asko eta sakon hitz egiteko ohitura daukagu. Hala, filmatze garaian ez dago kontraesanik. Telmo da filmatze garaian aktoreekin hitz egiten duena. Ezinezkoa da filmaketa batean eztabaida izatea.\n"Aupa Etxebeste!" pelikulako aktore taldea.\nZenbat denbora eman duzue filmatzen?\nT. E.: Zazpi aste inguru.\nAnekdota aipagarririk bizitu duzue?\nA. A.: Bergaran egin genuen filmaketa gehiena eta San Martin Eguneko jaia aprobetxatu genuen eszena batzuk filmatzeko. Txosna bat hartu genuen, garagardoa eta gazta debalde eskaini genituen eta oso giro polita sortu zen. Nik uste dut inkontzienteki Bergara herriarentzat eginiko istorioa zela hasieratik.\nT. E.: Herritar andana elkartu zen eta haiei esker dauka pelikulak daukan zentzua. Pelikula gehiena Bergaran egin dugu, baina ez da herriaren izena aipatzen. Herri dotore bat behar genuen eta Bergara aukeratu dugu. Idazteko ere bertan elkartzen ginen. Hilabete inguru eman genuen herrian eta maiz kaleetara edo plazara ateratzen ginen kokaleku ezberdinen bila.\nBizi daiteke zinema egiteaz herri honetan?\nA. A.: Gu zinemaz bizi izan gara azken hamar urte hauetan. Baina ez zuzendari bezala. Tekniko gisa, zuzendari laguntzaile moduan, gidoilari bezala. Alta, gehienetan kanpora joan behar izaten gara, Madrilera.\nT. E.: Lau urte eman ditugu gidoia idazten baina hori ez da gure lanbidea. Noizean behin elkartzen ginen. Tekniko bezala, Euskal Herrian baino gehiago nik kanpoan egiten dut lan. Badirudi orain boom antzeko bat ematen ari dela Euskal Herrian, dirulaguntzak eskaintzen dituzte eta industria indarberrituta datorrela dirudi. Uda honetan bost pelikula inguru egin dira hemen eta hori ez da normala. Zine industria gehiena Madrilen dago eta Madril euskaldunez beteta dago. Hemen, gurean, azkenaldian ikusitako politikari heltzen badiote agian bultzada emango zaio euskal zinemari.\nPelikularen filmaketa momentu bat.\nZuei, zinema egiteaz bizitzea gustatuko litzaizueke?\nA. A.: Hori izango litzateke hoberena, zinema egiteaz ongi bizitzea. Oso zaila da pelikulak zuzentzeaz bizitzea. Pelikula egiteak dakarren denboran beste lantxo batzuk egitea beharrezkoa da aurrera egin ahal izateko.\nEuskal gaiak jorratu izan dituzue beti.\nA. A.: Bai, egia da. “Aupa Etxebeste!” azkenean herri txiki bateko isla da. Errealitate txiki batetik atera den istorioa da kontatzen duguna. Herri eta nekazal giroa ezagutzen ditugu eta errealitate hauetatik ateratako egiazko istorioak kontatzen saiatzen gara. Gertu sentitzen dugun pertsona eta istorioekin hasten gara baina hori gero urrutira eramatea ere gustatzen zaigu. Unibertsaltasunera. Italiar batek “Aupa Etxebeste!” ikusiko balu modu batean edo bestean istorioaren esparruren batekin bat egitea gustatuko litzaiguke. Nik uste dut hori dela interesgarria.\nEuskalduna ez den ikuslego batek pelikula gozatuko duela uste duzue?\nA. A.: Bai. Nik uste dut hemengo jendeak oso gertu sentituko duela istorioa. Ez dago inongo artifiziorik, gauzak diren bezala erakusten saiatu gara. Kanpoan ere uste dugu ez dela istorioa bera ulertzeko arazorik egongo.\nEuskaldunok gure buruaz barre egiteko gai garela uste duzue?\nA. A.: Bai noski, eta oso umore onarekin gainera. Guk barre asko egiten dugu gure kontura.\nFilmaren sekuentzia bat.\nT. E. : Egia esan guk asko gozatu dugu pelikula. Barre asko egin dugu eta abestu ere pila abestu dugu jendea animatzeko. Umore onarekin egin dugu pelikula eta hori emaitzan antzemango delakoan gaude.\nEtorkizun hurbilera begira, proiekturik bai?\nA. A.: Pelikula bat egitea oso zaila da. Hortaz ohartu gara. Diru asko behar da pelikula bat egiteko, prozesu luzea da. Dirua eskaintzen badigute egingo ditugu pelikula gehiago.\nT. E.: Eta aukera eskaintzen ez badigute ere agian gure kabuz ere saiatuko gara zerbait egiten.\nZein da zinema egitearen plazer handiena?\nA. A.: Prozesu askotan gozatzen duzu: Gidoia idazten den garaian, pelikula bera muntatzen denean... Gidoia bera irudietara pasatzea, adibidez, oso gozagarria da. Irudi horiek muntatzen direnean ere pila bat gozatzen da. Prozesu horretan oso momentu pozgarriak daude, eta baita frustranteak edo gogorrak ere.\nT. E.: Gidoia idaztea prozesuaren parte bat da, zerbait bizia da gauzak aldatzen direlako, filmaketan gidoiak aldatzen dira eta muntaketan filmaketan eginiko gauzak aldatzen dira. Pelikula batek uneoro bizirik dagoen prozesu baten pean dago. Badirudi beti zaudela gauza bera egiten baina ez da horrela, gauzak beti dira ezberdinak. Emaitza espero ez duzuna denean oso gogorra da.\nAsier Altuna Iza (Bergara 1966)\nEuskal Telebistako “Sorginen Laratza” programan gidoilari moduan.\n• “Carne de gallina” luzemetraian, Ultimo Pase-k ekoitzia, elektrikari buru lana.\n• “Lucia y el sexo” luzemetraian, Alicia Rodando-k ekoitzia, elektrikari buru lana.\n• “Yoyes” luzemetraian, elektrikari lana.\n• “Un paseo por el parque” luzemetraian, Vinci P.C.-k ekoitzia, elektrikari buru lana.\n• “Atilano presidente” luzemetraian, “Jose Mª Lara P.C.”-k ekoitzia, elektrikari lana.\n• “Si quiero” luzemetraian, “Igeldo Komunikazioa”-k ekoitzia, elektrikari lana.\n• “Carreteras secundarias” luzemetraian, “Trueba-Sogecine Kaplan”-ek ekoitzia, elektrikari lana.\nOndorengo ekoizpenetan elektrikari lana:\n• “La fabulosa historia de Diego Mar?n” luzemetraia, “J.M. Lara P.C.”-k ekoitzia.\n• “Todo esta oscuro” luzemetraia, “Igeldo Komunikazioa”-k ekoitzia.\n• “Cuestión de suerte” luzemetraia, “Mate Producciones”ek ekoitzia.\n• “A ciegas” luzemetraia, “Starline” produktorak ekoitzia.\n• “Matias juez de linea” luzemetraian, “Iberoamericana”-k ekoitzia.\n• Publizitate arloan hainbat lan.\n• “Alsasua 1936” erdimetraia, “J.M. Lara P.C.”-k ekoitzia.\n• “Justino un asesino de la tercera edad” luzemetraia, “J.M. Lara P.C.”-k ekoitzia.\n• “Salto al vacío” luzemetraia, “Daniel Calparsoro S.L.”-k ekoitzia.\n• Donostiako “Argilun” argiztatze enpresarekin elektrikari eta makinista lanak.\n• Spot-ak, Bideo-klip-ak eta baita pelikula bat ere.\n• “Despues de tantos años” luzemetraian, “Aiete-Ariane films”-ek ekoitzia, elektrikari lana.\nVenezuela-ko bi telebistetan hainbat programa dramatikotan, publizitatean eta “Vidas paralelas” Kubatar luzemetraian makinista lanak.\nBergarako udaletxeko bideo zerbitzuko koordinatzaile\nTelmo Esnal Illarramendi (Zarautz 1967)\n• “Entre Bateas” luzemetraian zuzendari laguntzaile 2001.\n• “El regalo de Silvia” luzemetraian zuzendari laguntzailea.\n• “800 balas” luzemetraian zuzendari laguntzailea.\n• “La Comunidad” luzemetraian zuzendari laguntzailea.\n• “Un buen novio” luzemetraian zuzendari laguntzailea.\n• “Cuestión de suerte” luzemetraian bigarren zuzendari laguntzailea, “Mate Producciones”ek ekoitzia.\n• “La Fabulosa Historia de Diego Marín” luzemetraian zuzendari laguntzailea, “J. M. Lara PC”-k ekoitzia.\n• “Matías Juez de Línea” luzemetraian bigarren zuzendari laguntzailea, “Lola Films”-ek ekoitzia.\n• “Cachito” luzemetraian bigarren zuzendari laguntzailea, “Orígenes”-ek ekoitzia\n• “Hola, ¿Estás sola?” luzemetraian bigarren zuzendari laguntzailea, “Fernando Colomo PC”-ek ekoitzia.\n• “Justino...” luzemetraian bigarren zuzendari laguntzailea, “J.M. Lara PC”-k ekoitzia.\n• “Alsasua, 1936” erdimetraian zuzndari laguntzailea, “Igeldo Films”-ek ekoitzia.\n• “Maité” luzemetraian produkziozko laguntzailea, “Igeldo Films”-ek ekoitzia.\n• “Los baúles del retorno” luzemetraian bigarren zuzendari laguntzailea, “Figaro Films”-ek ekoitzia.\n• “Los años oscuros” luzemetraian produkzio laguntzailea, “J.M. Lara PC”-ek ekoitzia.\n• “La vida de sor corazón” erdimetraian produkzio laguntzailea.\n• “Invierno en Lisboa” luzemetraian produkzio laguntzailea, “Igeldo Films”-ek ekoitzia.\n• “El Cura Santa Cruz” luzemetraian produkzio laguntzailea, “Zauli Films”-ek ekoitzia.\n• “El Anónimo” luzemetraian produkzio meritorio gisa, “Sagutxo Films”-ek ekoitzia.\n• ETB-ko hainbat programa eta telesailetan produkzio laguntzailea: “Entre amigos”, “Hau da hau”, “Bi eta bat”, “Balinda”...\nAsier Altunak eta Telmo Esnalek batera eginiko zine lanak\n2002 urtean “Topeka” ekoizketa, gidoia eta zuzendaritza.\nTopeka laburmetraiak orain arte mundu osoko hainbat lehiaketetan parte hartu du, oso harrera ona izan du eta hainbat sari lortu ditu.\n• Bilboko zine dokumental eta laburmetraien lehiaketan euskal laburmetrai onenaren saria.\n• Granada-ko 2003ko errealizadore gazteen astean lehen saria.\n• Hueskako laburmetrai festibalean laburmetrai onenaren saria.\n• Benicassin-eko zine festibalean bigarren saria.\n• El mundo sarietan euskal laburmetrai onenaren saria.\n• Irungo 2. gazteen zine eta bideo bileran laburmetrai onenaren saria.\n• Euskal filmotekak 1997ko laburmetrai onenari emandako saria.\n• Malagako 1° zine lehiaketan laburmetraietan bigarren saria.\n• 35 mm-tan eginiko «40 ezetz» laburmetraiaren gidoia eta zuzendaritza.\n• “korrika 2001” bideo klip promozionalaren gidoia eta zuzendaritza.\n• 35 mm.tan eginiko «txotx» laburmetraiaren gidoia eta zuzendaritza (1996an\neuskal mediaren dirulaguntzaz produzitua).\n• Txotx laburmetraiak orain arte mundu osoko hainbat lehiaketetan parte hartu\ndu,oso harrera ona izan du eta hainbat sari lortu ditu.\n• Bilboko 39. zine dokumental eta laburmetraien lehiaketan euskal laburmetrai\n• Aguilar de Campo-ko 7. zine astean laburmetrai onenaren saria.\nFICHA TÉCNICA / FITXA TEKNIKOA / CREW\nDirección / Zuzendaritza / Direction - Telmo Esnal - Asier Altuna\nGuión / Gidoia / Sreenplay- Telmo Esnal, Asier Altuna, Pablo Bueno\nMúsica / Musika / Music – Javi Pez\nDirector de Fotografía / Argazki Zuzendaria / Director of Photography – Javi Aguirre\nDirección de Producción / Produkzio burua / Production Manager - Ander Sistiaga\nAyudante de Dirección / Zuzendari-laguntzaile / Assistant Director – Aitor Vitoria\nMontaje / Editorea / Editor – Pite Piñas\nSonido directo / Soinu teknikaria / Sound Recordist - Pablo Bueno\nMontaje de sonido / Soinu editorea / Sound Editor– Imanol Alberdi\nDirección Artística / Zuzendaritza Artistikoa / Art Director – Pello Villalva\nMaquillaje / Makillajea / Make-up – Lola López\nPeluquería / Ile apaintzea / Hair Stylist - Itziar Arrieta\nVestuario / Jantziteria / Costume Designer – Nagore Aranburu\nProducción Ejecutiva / Ekoizle eragileak / Executive Producers - Jose Maria Lara - Iñaki Gomez\nProductoras / Ekoizleak / Producers – ALOKATU – IRUSOIN\nCon la participación de EUSKAL TELEBISTA – SOGECABLE CANAL PLUSen partaidetzarekin.\nCon ayuda de / Babesleak – ICAA - ICO - Gobierno Vasco/Eusko Jaurlaritza\nDATOS TÉCNICOS / DATU TEKNIKOAK / TECHNICAL DATA\nDuración / Iraupena / Running time: 90 min\nFormato / Formatua / Format: Color – 35 mm\nProyección / Proiekzioa / Screen ratio: 1:1,85\nSonido / Soinua / Sound: Dolby Digital\nMetraje / Metrajea / Length in meters: 2.500 m\nAño de producción / Ekoizpen urtea / Production year: 2005\nVersión Original / Jatorrizko Bertsioa / Original Version: Basque\nVersión Doblada a Castellano\nFICHA ARTÍSTICA / FITXA ARTISTIKOA / CAST\nPatricio Etxebeste - Ramon Agirre\nMaria Luisa - Elena Irureta\nLuziano - Paco Sagarzazu\nIñaki - Iban Garate\nAxun - Iñake Irastorza\nExenarro - Patxi Gonzalez\nJulian - Jose Mari Agirretxe\nJuan Kruz - Felipe Barandiaran\nMaite - Ane Sanchez\nLapurra-1 - Guillermo Toledo\nLapurra-2 - Luis Tosar\nUdaltzaina - Anjel Alkain\nInicio > EM 314 > Elkarrizketa


25 eskaera jaso ziren eta 24ri emango zaie dirulaguntza\nDiru banaketa egiterakoan oinarrizko lau irizpide jarraitu ohi ditu udaleko gizarte zerbitzu departamentuak: Herrian sortu berri diren elkarteen jarduna bereziki laguntzea 1500 eurorekin; herriko elkarteei 1000 euro ematea; Oñatin ekintzak egiten dituztenei 750 euro eta egoitza kanpoan izan arren Oñatiko bazkideak dituzten elkarteei 500 euroko laguntza ematea. Bosgarren irizpide bat ere batu dakieke aurrekoei, alegia, aurreko urtean jasotako diru laguntza guztiz justifikatzea.\nMartxoan zabaldu zen deialdiari jarraituz, 25 eskaera jaso ziren udal bulegoetan eta aipatu irizpideak gogoan, 24ri diruz laguntza ematea erabaki berri da. Nagusilan-Pake Leku laguntzarik gabe utzi da aurten, aurreko urteko egitasmo guztiak behar bezala justifikatu.\n1500 euroko laguntzarik jasoko duen talde berririk ez dago aurten, bai ordea, 1000 euro jasoko dituzten bost elkarte: Elkarzabal integrazio taldea; EMALOÑA alargunen elkartea, Askatasun gabekoen parrokiako pastoraltza, TRAUTI elkartea eta Hospitalidad de Lourdes elkarteko Oñatiko taldea.\nBeste multzo batean, 750 euroko dirulaguntza jasoko duten Begisare erretinosis pigmetarioak eragindako pertsonen elkartea, Degurixako akanpada antolatzen duen Behar Zana taldea, ACABE anorexia eta bulimiari aurre egiteko elkartea, ADEMGI esklerosi anizkoitza dutenena, AGIFES, ATECE gaitz zerebrala duten pertsonen elkartea, CARITAS, GAUTENA, Gurutze Gorria, ITURRIGORRI ELKARLANA hezur muinaren emaileen elkartea eta IZAN FUNDAZIOA GIZAKI HELBURU, Gipuzkoako elikagaien bankua, ASPACE, ADAHIGI hiperaktibitatea dutenei arreta egiteko elkartea eta ORTZADAR, adimen mugatudun pertsonen aldeko Gipuzkoako elkartea.\n500 euroko dirulaguntza jasoko duten taldeak azkenik, hau da, Oñatin lan egiten duten taldeak izanik ere, herrialde mailako izaera duten elkarteak honakoak dira: IZAN FUNDAZIOA -Norbera-, eta Gipuzkoako itxaropen telefonoa.\nAipatutakoaz gain DUINTASUNA pentsiodunen eskubideak aldarrikatzen dituen elkartea 535 € jasoko ditu, iazko dirulaguntzatik justifikatu duenaren tamainan, eta ATZEGI elkarteak berriz, 1727 € jasoko ditu, bazkide eta erabiltzaile oñatiarrek sortzen duten defizita estaltzeko.\nGizarte zerbitzuen arloan diharduten elkarteen artean, aurten 19.512 euro banatuko dira.


FORMAKUNTZA - Burutu\nHamar orduko iraupena duen ikastaroa eskaini diegu Zornotzan eskualde ezberdinetako garapen agentzietako langileei. Social Media Marketing formakuntza honetan facebook, twitter, instagram eta linkedin sare sozialen kudeaketaren inguruan hausnartu dugu. Ikuspegi…\nBilbao Ekintza-ren “Kafesarean” ekimenean parte hartu dugu. Influencerren bitartez gauzatzen dugun marketing ekintzen inguruan aritu dira. Ekitaldi arrakastatsua izan da, giro ezinhobearekin. Urria 2018\nSpri eta Enpresa Digitalarekin elkarlanean, brandinaren arau orokorrak eta marka estrategia sendoak ezartzeko zenbait metologia ezagutzeko ikastaroa eskaini genuen Zamudioko Parke teknologikoan. Martxoa 2018


Sindikatu eta alderdiek bat egin dute euskararen aurkako erasoak salatzeko deitutako manifestazioarekin\nGolem zinematik aterako da arratsaldeko bostetan “Euskara eskubidea. Ni más ni menos” leloa duen manifestazioa.\nEuskarazko hezkuntza defendatzeko manifestazioa deitu dute otsailaren 29rako\nNafarroako euskalgintzak bertako hizkuntzaren kontrako azken erasoei erantzuteko manifestazioa antolatu du Iruñean.\nPederastia, hondakinen kudeaketa eta euskara NUPen gai nagusi gaurkoan\nEstatu mailako elizaren erasoen lehendabiziko elkartea Nafarroan sortu da. Horrek eliza katolikoaren inpunitatea erdigunean jarri du eta biktimen aitortza eskatzen dutenen ahotsen oihartzuna geroz eta zabalagoa da.\nApirilaren 2an euskaraz ikasteko eskubidea aldarrikatuko dute NUPen\nUnibertsitateko euskara taldeak manifestazioa deitu du egun horretarako, eta arlo akademikoko euskaldunei zein euskal komunitate osoari zabaldu diete mobilizazioarekin bat egiteko deialdia.


Irekia Eusko Jaurlaritza - Gobierno Vasco :: Jaurlaritzak Euskadiko hobien plana aurkeztu du, Gerra Zibilean desagerrarazitako pertsonak bilatu eta identifikatzeko\nJaurlaritzak Euskadiko hobien plana aurkeztu…\n\nJaurlaritzak Euskadiko hobien plana aurkeztu du, Gerra Zibilean desagerrarazitako pertsonak bilatu eta identifikatzeko Iturria: Irekia\n\nProiektuak 2020 urtera arteko lan-plangintza ordenatu bat jasotzen du, ehorzketa-gune posibleetan ikertzeko.\nAranzadi Elkartearekin –alegia, ikerketzeko eta hobitik ateratzeko lanen arduradunarekin– elkarlanean prestatu dute plangintza.\nEusko Jaurlaritzak plan bat prestatu du Gerra Zibilean desagerrarazitako pertsonak bilatu eta identifikatzeko. Monika Hernandok, Biktimen eta Giza Eskubideen zuzendariak, gaur goizean aurkeztu du 2015-20 aldiko EAEko Plana, pertsona horiek identifikatzeko asmoz hobien kokapena ikertzen dituena. Aurkezpenean izan da halaber Paco Etxeberria auzitegiko antropologo eta Aranzadi Elkarteko presidentea, elkarte horrexek baitu ikertzeko eta gorpuak hobitik ateratzeko lanen ardura.\nEusko Jaurlaritzak bere Bake eta Bizikidetza planean – zehazkiago, gobernuak iazko urte amaieran aurkeztutako Memoria Historikoaren arloko Lehentasunen Oinarri Programan– hartutako konpromisoari erantzuten dio egitasmoak.\nGaur aurkeztutako agirian bi konpromiso jaso dituzte. Horietatik lehena egia jakiteko eskubidea betearaztearen esparruan kokatzen da, eta desagerrarazitako pertsonei buruzko informazio guztia ahal den heinean argitzeko premiari erantzuten dio.\nHobiak lurpetik ateratzeko asmoz 2002an martxan jarritako prozesuan aurrera egitea da planaren helburua; horretarako, laneko programa egituratu bat ezartzen du, 2020 urtera arte. Plan barruan sartu dute ehorzketa-gune izan litezkeen zenbait tokiren ikerkuntza ere.\n2003an Eusko Jaurlaritzak plan bat abiarazi zuen Gerra Zibilean errepresaliatuak, fusilatuak nahiz desagerraraziak izan ziren pertsonen inguruan ikertzeko; ordutik, haien senideek egindako 1.500 eskaerari baino gehiagori erantzun die. Horretarako, Estatuko hainbat ministeriotan banatutako 175etik gora artxibategi, erregistro eta bestelako dokumentazio-zentrotan egin behar izan du kontsulta. Orobat, protagonisten eta senideen 500 lekukotza baino gehiago grabatu dira bideoan. Gertakarioi buruzko ahozko memoriaren funtsezko oinarria eratzen dute.\nLan horren fruitu izan da Euskadiko Hobien Mapa, non berrogeita hamar hilobitik gorako guneei buruzko informazio xehea jaso baita. Horrez gain, hobi komunak dituzten guneei buruzko txosten teknikoak egin, eta halako hobi batzuk lurpetik atera dira.\nPlanean jasotako bigarren konpromisoa, berriz, Memoria Historikoaren arloko Lehentasunen Oinarri Programaren 4. proiektuari dagokio. Hobiak lurpetik ateratzeko jardute-prozedura eta -protokolo bat zehaztea du helburu; jardunbide horien barruan sartuko da organo polizial eta juridikoei egindako aurkikuntza eta ikerketen berri eman beharra.\nHala, gutxieneko estandar batzuez hornitu nahi dira gorpuak hobietatik ateratzen dituzten taldeak; batetik, egiaren bilaketa bermatzeko; bestetik, justiziaren bilaketari begira prozeduraren baliozkotasuna ere bermatzeko.\nintervencio_hernando_etxebe... behera kargatu (30 MB)\nmonika_hernando_euskadiko_h... behera kargatu (1000 KB)\nmonika_hernando_plana_helbu... behera kargatu (1000 KB)\nmonika_hernando_euskadiko_h... 7 MB\nmonika_hernando_plana_helbu... 8 MB


Malagako Zinemaldia: 20. urtea, espainerazko zinemaldian birsortu zen urtea | Zinema | Pantaila handian\nYou are here: Home ∼ 2017 ∼ March ∼ 17 ∼ Malagako Zinemaldia: 20. urtea, espainerazko zinemaldian birsortu zen urtea\n20 urte eman ditu Malagako Zinemaldia Espainian egiten den zinemaren erakustelehioa izaten. Hirugarren hamarkadari heldu behar dion honetan espainolez egiten zinemara zabaldu da, hots, Hegoamerikako filmak ere lehiatuko dira datorren asteko iganderarte egingo den zinemaldian. Zortzi iberioamerikar eta bederatzi espainiar izango dira esaterako Sail Ofizialean. Osotara bederatzi egun hauetan, 1585 film, luze eta laburren artean ikusteko aukera izango da gaur hasiko den zinemaldian.\nHasiera ekitaldiaren ondoren, Alex de la Iglesia bilbotarraren azken filma, “El Bar“ emango da. Berlinalen lehiaz kanpo estrenatu ondoren, espainiar estrenaldia Malagako zinemaldi honetan izango da Sail Ofizialean lehiaz kanpo ere. Datorren ostiralean iritsiko da zine areto komertzialeetara. De la Iglesiaren asteburu jo dezakegu hau, larunbatean, “El Dia de la Bestia”, Álexen bigarren luzea omentzen duen dokumental bat emango baitute. “Herederos de la Bestia“ dokumentala Sitgesen estrenatu zen eta besteak beste, Álex de la Iglesia bera eta honen gidoilaria den Jorge Guerricaechevarria elkarrizketatzen ditu.\nMalagako Zinemaldiaren Sail Ofizialean lehian izango da Iñaki Dorronsoro gasteiztarraren bigarren luzea. 2006an “La Distancia” aurkeztu eta ia hamaika urte beranduago Dorronsorok idatzi eta zuzendu du “Plan de fuga“ thriller hau. Besteak beste, Bilbon filmatu den luzemetrai honetan Goya saria jasotako Luis Tosar eta Javier Gutierrez dira aktore nagusi. Europako Ekialdeko lapur arriskutsuen munduan sartzen da lapur berri bat eta horren inguruan dabil filma. Dokumental sailean, berriki Punto de Vista zinemaldian saritu duen David Arratibelen “Converso” filma lehiatuko da. Lehiaz kanpo, Zonazine deritzan sail batean, Gaztelan bizi baina Donostian jaio zen Pedro Aguileraren “Demonios tus ojos“ filma eta “Focus Sitges” sailean Haritz Zubillagaren “El ataúd de cristal“ filmak ikusteko aukera izango da.\nFilm laburren lehiaketa ofizialean ere hainbat euskal filma izango da. Besteak beste aurtengo Kimuak aukeraketan dauden Asier Urbietaren “False Flag“, Alejandro Diaz Castañoren “Ihesa” eta Las Chicas de Pasaik kolektiboaren “Gure Hormek“, azken hau film labur dokumentalen lehiaketan. Fikziozko lehiaketan ere Lander Camarero bizkaitarraren “Nuestro viejo (y el mar)“ eta Velasco Broca arabarraren “Our Friend the Moon“ izango dira.\nHortaz gain, animaziozko filmen lehiaketa dago “Animazine” deritzan sailean. Bertan hiru euskal film izango dira. “Kimuak”en aurtengo aukeraketan dagoen “Beti bezperako koplak“ film kolektiboa, Alberto Vázquez galiziarrak, Bilboko Uniko etxearen “Decorado“ eta Javier Prietoren “Nunca pasa nada” lehiatuko dira.\n“Nunca pasa nada”. Zuzendaria: Javier Prieto\n“8 Apellidos Vascos“ filmearen zuzendaria, Emilio Mártinez Lázaro izango da epaimahaiaren buru. Zinemaldiak Antonio Banderas aktoreari emango dio Ohorezko Biznaga, ohorezko saria. Leonardo Sbaraglia aktore argentinarrak edizio honetako Ohorezko Sari nagusia, Malaga-Sur saria jasoko du.\nPosted in Zinema jaialdiak Tagged "Converso", "Demonios tus ojos", "El Bar", "False Flag", "Gure Hormek", "Herederos de la Bestia", "Ihesa", "Nuestro viejo (y el mar)", "Our Friend the Moon", "Plan de fuga", Alejandro Díaz Castaño, Alex de la Iglesia, Asier Urbieta, David Arratib, Iñaki Dorronsoro, Lander Camarero, Las Chicas del Pasaik, Pedro Aguilera, Velasco Broca


Erlijioaren inguruko ohitura zaharrak - Ahotsak.eus\nErlijioaren inguruko ohitura zaharrak\nErlijioaren inguruko ohitura zaharrak
Baserri batean gaixo bat zegoenean, elizakoak eramaten ziren. Farolarekin eskuan, monagiloa abadearen aurretik. Bidean norbait suertatzen bazen, belauniko jarri behar zen. Ohitura zaharrak.
\nHizlaria(k): Meabebasterretxea, Maria ; Sarasua, Pedro\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAL-024-027 kodeko bideoa nahi duzula aipatzea: ahotsak@ahotsak.eus\nBaserri batean gaixo bat zegoenean, elizakoak eramaten ziren. Farolarekin eskuan, monagiloa abadearen aurretik. Bidean norbait suertatzen bazen, belauniko jarri behar zen. Ohitura zaharrak.\nData: 2005(e)ko irailaren 12a\nGaia(k): Ohiturak eta bizimodua » Erlijioa » Elizaren indarra , Ohiturak eta bizimodua » Erlijioa » Hiletak , Ohiturak eta bizimodua » Erlijioa » Elizarekin lotutako pertsonak , Ohiturak eta bizimodua » Erlijioa » Ohiturak eta sinesmenak\n- Gaixorik zeuanian basarriko... ez dakit, basarrittarren bat edo...\n- A! Bai, elixakuak erut´a?\n- ... elixakuak eruatera?\n- Bai, junde na´ ni baten baiño gehixaotan abadiakin.\n- Eta ze izaten zan? Zu juaten ziñan aurretik edo zelan...?\n- Bai, farola eskun zala, ni aurretik, abadian aurretik. Farola ixotute, e! Kandeliakin.\n- Ta gu eskolara juten giñenin, bidin...\n- A! Ta ha bidien-edo suertaten bazan, belaunbiko parau biher izeten zan, gure jaune doielako.\n- Txiliña edo eukitzen zenduen?\n- Baitte, txiliñe joten juten zan ta, bidien be, ta ezaun izeten zan elixakuek oiezena. Lehen elixan be txiliña jotzen zan, bai; [...] be bai ta konsagraziñuen ta. Oin bape ez da joten ta... Harek joten zien bai lehen.\n- Eta, orduan, elixakuak emotera juaten ziñanian abadiakin...\n- Ordun bidin, lantzin-lantzin, "txin, klin". Ta handik gerotxua´ atzera ta, ba... Zer doien aitzen emotearren izeten zan.\n- Eta gero zelan izaten zan? Basarrira heldu eta hiltzen zeuanan edo gaixorik zeuanan inguruan kandelak ixotzen zian edo zelan izaten zan?\n- Kandelak ixotute egoten zien baserrikuek.\n- A! Orduan ya ixotuta egoten zian zuek...\n- Bai. Ta gero emon, ba, zeroi, ta itten otsezan beran biharrok eta... Zozer goix partie bazan, iños armozue emoten otsen abadiai ta...\n- Monagilluai bapez?\n- Bai, neuri be bai.\nDonostiako kartzelan bazkaltzen\nElizara ondo tapatuta\nZerbitzu soziala eta 'Sección Femenina'\nSorginak eta elizaren indarra


Luzatutako epeek arindutako ilarak | Gizartea | Berria\nKoronabirusa. Ibilgailuen azterketa teknikoa\nLuzatutako epeek arindutako ilarak\nIbilgailuen azterketa teknikorako Hegoaldeko estazioak irekita daude lehengo astetik. Pilaketak saiheste aldera, BOEen gai horretaz argitaratutako azken aginduak planteatzen du itxialdian iraungitako baimenak modu mailakatuan berritzea.\nBergarako (Gipuzkoa) IAT estazioko behargin bat ibilgailu bati azterketa egiten, atzo. RAUL BOGAJO / FOKU Tamaina handiagoan ikusi\nBehargin guztiek eta erabiltzaile askok jantzita daramatzaten maskarengatik ez balitz, edonork esango zuen konfinamenduaren aurreko egun arrunt batean bezala ari zirela atzo lanean IAT ibilgailuen azterketa teknikorako Bergarako (Gipuzkoa) estazioan. «Ea! Klaxona jo!». «Mugitu gurpilak!». «Bete-betean azeleratu!». Brunnn!\nMartxo erdialdean Espainiako Gobernuak alarma egoera ezarri zuenetik maiatzaren 11n Hego Euskal Herrian berriro azterketak egitea ahalbidetu zuten arte, Araban, Bizkaian, Gipuzkoan eta Nafarroan 200.000 bat ibilgailuri iraungi zitzaien azterketa teknikoaren txartela. BOE Espainiako Estatuko Aldizkari Ofizialak joan den apirilaren 6an kaleratutakoaren arabera, alarma egoera bukatutakoan —ekaineko laugarren asterako dago aurreikusita— ibilgailuen jabeek hilabete bateko epea izango zuten txartela berritzeko. Baina, joan den larunbatean BOEn argitaratutakoa aintzat hartuta, epeak luzatu egingo dira iraungitze dataren arabera, eta baimena modu mailakatuan berritzea proposatu dute.\nHegoaldean hemeretzi estazio daude, eta Urnietakoaren eta Irungoaren (Gipuzkoa) zuzendari Alfonso Artola «baldintzez» kexatu zen hilaren 11n, estazioak berriro ireki zituztenean: batean 12.000 dei jaso zituen lehen egunean, eta bestean, 36.000. Atzo, Bergaran, 10:00ak eta 11:00ak artean gutxienez ez zen pilaketarik gertatu. Lau lerro ditu, eta noizbait hamar bat ibilgailu egon ziren, gehienez, txanda noiz iritsiko zain. «Modu mailakatuan egin ahal izateak erraztuko du pilaketarik ez gertatzea», adierazi du Fernando Legaz Bergarako zentroko buruak.\nOnartu du, hori bai, joan den astean telefonoak «kolapsatu» egin zitzaizkiela. «Alarma egoera ezarri arte, gehienek telefonoz egiten zuten hitzordua». Aurrez aurre —hiru behargin daude harreran lanean— eta Internet bidez ere har liteke txanda, eta, Legazen esanetan, hitzordua molde digitalaren bidez egin dutenen kopurua nabarmen ugaritu zen lehengo astean.\nAngel Aranberri mutrikuarra izan da horietako bat, hain zuzen «inondik ere» ezin izan baitzuen txanda telefonoz hartu. Atzo, azterketa bukatutakoan, zehaztu zuen apirilaren 19an iraungitzen zitzaiola txartela. BOEk larunbatean argitaratutakoa kontuan hartuta, ordea, alarma egoera bukatu ondoren 30 egun gehi hamabost eguneko sei aldi edukiko lituzke azterketa egiteko. Hau da, sei bat hilabeteko epea. Aldizkariak zehazten duenez, martxoaren 14a eta 20a bitartean iraungi zitzaienei 30 egun gehi hamabost eguneko aldi bateko epea ematen zaie; eta, martxoaren 21a eta 27a artean iraungi zitzaienei, esaterako, 30 egun eta hamabost eguneko bi aldikoa. Beste adibide bat, prozedura azaltze aldera: iraungitze data maiatzaren 2a eta 8a artean zuenak 30 egun gehi hamabost eguneko zortzi aldi edukiko ditu azterketa egiteko.\nSistema horri esker, bezeroarekiko arreta «hobea» izango delakoan dago Legaz. Bi «ahulgune» ikusten dizkio, halere. Batetik, «zailagoa» izan daitekeela erabiltzeari informazioa helaraztea; eta, bestetik, iraungitze data noiz duen «argi» eduki behar duela gidariak, berritzeko epea noiz amaitzen zaio jakiteko.\nMariasun Larrañaga bergararrari, adibidez, «oso zaila» egiten ari zaio argibideak ulertzea. Txartela datorren ekainaren 20an iraungitzen zaio, baina «badaezpada ere» atzo jo zuen txanda bila. Uztailaren 15erako eman diote. Legazen hitzetan, alarma egoeraren aurretik txanda eskatzen zuenari «hurrengo egunerako, gehienez bi egun geroagorako» ematen zitzaion. «Hilabete bukaerarako ematen ari gara orain». Hau da, lehentasun batzuk daudenez, bizpahiru aste geroagorako.\nBeñat Agirreurreta arrasatearra ilaran dago autoarekin, bigarren lerroan sartzeko pronto. «Uste nuen zailagoa izango zela txanda hartzea, eta pentsatzen nuen, gainera, jende gehiago egongo zela ilaran».\nOrdutegia luzatu du\nBergarako estazioan «25 bat lagunek» lan egiten dute, zuzendariaren arabera. Azkeneko bi hilabeteetan enplegua aldi baterako erregulatzeko espediente bat egin die kudeatzen duen enpresak, Itasuak. Bestalde, maiatzaren 12tik ordutegia luzatu dute: lehen 08:00etatik 20:00etara zegoen irekita, eta orain, berriz, 07:00etatik 21:00etara.\nGipuzkoako erizainak «etsita» Murgarekin\nMendekotasunak dituztenen arreta indartuko dute\nEquo Berdeek AHTa gelditzeko eskatuko dute


Estatu Espainolean Europako Ituna Hizkuntza gutxituetan eta erregionaletan betetzen den aztertzen duen txostena\nPasa den irailaren 22an, Europako kontseiluak publiko egin zituen Estatu Espainolean Europako Ituna Hizkuntza gutxituetan betetzen den aztertzen duen txostenaren ondorioak.\nTxosten hau Aditu Batzorde batek egin du eta bere helburu nagusia Estatu kideetan hizkuntza gutxituen egoera erreala aztertzea da, Ministroen Batzordeari Estatu horrek hartu dituen konpromisoak bete diren azaltze eta beharrezkoa denean, konpromiso maila gehitu behar dela proposatzea. Horretarako, Batzorde honek Gobernuak emandako informazioa eta bertako agintari erregional edo juridiko, politiko, kazetari, pedagogo, GKE eta hizkuntza ordezkariekin egindako elkarrizketak hartu dituzte kontutan.\nMinistroen Batzordea ko-ofizialak diren hizkuntzen babesagatik zoriontzen da baina akats batzuk ikusten dituzte.\nLehenengo eta behin, hizkuntza hauen erabilera autonomi erkidegoetako epaitegietan eta administrazio publikoetan edo xedapen legalen itzulpenetan. Zentzu honetan, Europako kontseiluak elebidunak diren pertsonen kontratazioa eskatzen du.\nAdituek gainera "murgiltze osoko" eskola eredu bat behar dela aditzera eman dute, elebiduna den eredu tradizionalaren parera, batez ere Balear irletan hitz egiten den katalana, valentziera eta galizieraren kasuan.\nEuskal hezkuntza sistema goretsiz, euskaraz egiten den irakaskuntzaren eskaintza gehitu beharko litzatekeela aipatu dute batez ere, bigarren hezkuntzan eta tekniko eta profesionalean.\nBeste alde batetik, Euskal Herriko komunikabide elektroniko pribatuetan euskararen beharrizana azpimarratzen dute, euskara Nafarroako komunikabideetan sustatzea beharrezkoa ikusten dutelarik, bertan gainera euskararen babesa gehitu beharko litzateke\nHorretaz gain, agintariei Aragoien erabiltzen den aragoieraren eta katalanaren babesa eskatzen dute.\nOndorio moduan Adituen Batzordeak beharrezkoa ikusten du Estatu guztian hizkuntza gutxituen kontzientzia sortzea. Zehazki, Espainiako komunikabideek ez diote ia arretarik jartzen hizkuntz aniztasunari eta pertsona elebakar gehienak eta bereziki elebakarrak diren erkidegoetan ez dira kontziente eleanitza den herrialde baten bizi direla.\nInformazio gehiago: (*)\nEstatu Espainolean Europako Ituna Hizkuntza gutxituetan eta erregionaletan betetzen den aztertzen duen txostena. (pdf - 1.22 MB)\nHizkuntza gutxitu edo erregionalen Europako Ituna. (pdf - 1MB)


II Business Areto Digitala - Egitaraua\nJosé San Blas, Deusto Business Alumniko Zuzendari Orokorra\nAitor Cobanera, Teknologia eta Berikuntza Zuzendaria - Spri\nInternetek marka bat sortzeko eta garatzeko bide berriak ematen ditu, funtsezkoa baita atal hori edozein motatako enpresetan. Horregatik, bada, arreta handiz begiratu behar ditugu merkatuko eragile guztiak eta aldagai kritikoak artatu. Marketin digitaleko estrategia bat eta bitarteko berrietara bikain egokitutako komunikazioa funtsezkoak dira gaur egun aldatzen ari diren proiektuetan eta sortzen diren planteamendu berrietan.\nMiguel Angel Doncel, SGOren sortzailea eta presidente exekutiboa\nEstrategia digital bat sortu nahi badugu, ulertu egin behar ditugu inguru digitaleko elementuak, operazio eredu digitalak eta diru-sarrerak zelan eratu eta ezartzen diren, bezeroari balioa emateko eta, enpresari, diru-sarrerak.\nTeknologia digitaletako aurrerakuntza eta erabilera aldaketa sakonak sustatzen ari da erakundeek produktuak eta zerbitzuak erosteko eta saltzeko modu eta sistemetan, salmenta eta entregatze sistemak haien balio-katean txertatzeko.\nEneko Pol, Telefónica España, Negozio berrien zuzendaritza\nEuropako lineako salmentek gainditu egin zituzten Iparramerikako merkatukoak 2011n, eta munduko e-commerce-ko merkaturik handiena bihurtu zen Europa.\nBezero digitalak asebetetzeko, lineako salmentak eskatzen du enpresaren kanal ugariko estrategia definitzea, baita merkataritzako eta entregatzeko prozesu egokiak eta fidagarriak definitzea, ezartzea eta exekutatzea ere.\nDavid Ruiz, SmartUp-en bazkide sortzailea\nAlex Rayón, Deustuko Unibertsitateko irakaslea eta ikertzailea\nEredu digital berrien ezarpen arrakastatsuen ebidentziak eta plataforma digitalak enpresaren estrategia betetzeko erabiltzeak erakusten dute teknologian inbertitzeari loturik, aldaketa sakonak egin behar direla egituran, prozesuetan eta erakundearen kulturan.\nOswaldo Lorenzo, Deusto Business Schoolen Estrategia Digitaleko irakaslea\nHemen deskargatu programaren PDFa


Memoriaren zirrikituak | El Correo\nJAVIER ROJO Domingo, 24 febrero 2019, 22:54\nMemoriaren zirrikituak bitxiak dira. Batzuetan buruan beti izan diren oroitzapenak desagertzen dira, eta haien ordez hutsunea besterik ez dugu topatzen. Badakigu zerbait zegoela hor eta ia-ia gogoratu ahal dugula iruditzen zaigu, baina ezinezkoa da, oroitzapenak bizitza propioa baitu eta bere nahian beregaina baita. Besteetan, oroitzapena ez da indibiduala, eta gizarte osoa amnesia moduko batean galtzen dela dirudi, historiak irakatsia alde batera utzirik. Aritz Gorrotxategiren idazlan honetan, 'Ahazten diren gauzak' izena duen narrazio liburuan, horretaz guztiaz ari da.\nOroimen mota desberdinak elkartzen dira hemengo narrazioetan. Batzuetan norbanakoari dagozkion istorioak topatzen ditugu. Eta kasu horretan ikus dezakegu nola pertsona baten oroimena, adibidez, poliki-poliki desegiten doan, alzheimerraren ondoriozkoa dirudien prozesu ende- katzailearen bidez. Gizakia neurri handian oroitzen duena ere badelarik, haren iraganeko pasarteak ezabatzen diren neurrian, gizakiaren identitatea jota geratzen da. Besteetan ahazten dena historia bera da, iragan kolektiboa, talde moduan zer izan garen adierazten diguna. Honetan ere ahazteak identitatea galtzea ekar dezake, baina are garrantzitsuagoa dena, historia ahaztean historia bera errepikatzeko zorian geratzen da, latinez esaten zen esakune hartatik ondorioztatzen zena konplituz. Talde moduan identitatea galtzeaz gain, gizatasuna ere bide bazterrean gera daiteke, besteekiko ikuspegi gizatiarra kamustuta. Eta bukatzeko, oroitzea asmatzearekin ere pareka daiteke, eta inoiz gertatu ez diren gauzak gogoratzera hel daiteke gizakia. Aritz Gorrotxategiren liburuan topatzen ditugun narrazioetan horrelako aukerak aipatzen dira.\nErein Donostia, 2018#136 orr. 15,00 euro\nEkainean egingo dituzte udalerri euskaldunetako gazteentzako topaketak Txikia izanik


Europar Batasunak eta Erresuma Batuak 2021eko arrantza mugen inguruko akordioa: lankidetzaren seinale itxaropentsua, baina oraindik zientziari dagokionez, Ozeanak dioenez - EU Reporter\nEBk eta Erresuma Batuak azken urterako lehen akordioa lortu dute partekatutako arrain populazioei buruz, 75 arrain stock komertzial baino gehiagorentzako kuotak ezarri eta 2021ean kuotarik gabeko izakinak ustiatzeko xedapenak onartu dituzte. Oceanak pozik hartzen du bi aldeek lankidetzan aritzeko duten borondatea. -funtzionatzen du, baina hartutako neurrietako batzuk arrantza arrunten izakinen ustiapen iraunkorra bermatzeko falta direla uste du.\n"Negoziazio luze eta zailen ostean, Brexit-aren ondorengo lehen arrantza akordio hau mugarri garrantzitsua da, EBk eta Erresuma Batuak lankidetzaren bidez soilik egin dezakete aurre beren partekatutako arrain izakinen kudeaketari" esan du Oceana Europan Defentsarako zuzendari nagusiak Vera Coelho-k. "Baina bi alderdiek iraganeko kudeaketa akatsak errepikatzen jarraitzen dute, hala nola aholku zientifikoen gainetik harrapaketa muga batzuk ezartzea. Bi aldeek nazioartean arrantza kudeaketa iraunkorra zuzendu eta klima eta biodibertsitatearen larrialdiei aurre egiten lagundu nahi badute, gehiegizko arrantzarekin amaitu beharko dute berehala ".\nAzkenaldian arrantza auditoria by Oceana erakusten du Erresuma Batuan eta EBn banatutako arrain stocken% 43 inguruk maila jasangarrian ustiatzen dutela ezagutzen dela, gainerako stockak gehiegi arrantzatuta daudela edo haien ustiapen egoera ezezaguna dela. Hala ere, arrantza hitzarmen berri honetan oraindik badira adibideak aholku zientifikoak argi eta garbi ez direla jarraitzen, Eskoziako mendebaldean bakailaoarekin, sardinzarrekin Irlandako mendebaldean edo merlondoarekin Irlandako itsasoarekin gertatzen den moduan, izakin horien gehiegizko arrantza iraunaraziz.\n2021erako arrantza-hitzarmena, aurrekaririk gabea, estalitako arrain-kopuruaren irismenari dagokionez, Merkataritza eta Lankidetza Hitzarmenean ezarritako printzipio eta baldintzetan onartu da (TCA). Adostutako kudeaketa-neurriek EBk eta Erresuma Batuak banan-banan ezarritako behin-behinekoak ordezkatuko dituzte arrantza-jardueraren jarraipena ziurtatzeko, kontsultak dagokion nazioko edo EBko legerian amaitu eta gauzatu arte.\nZientzialariek gomendatutakoak baino harrapatuen mugak politikoki motibatuta egoteak epe laburreko finantza irabaziak gutxira eragiten ditu eta gainerakoentzat eragin suntsitzaileak. Gehiegizko arrantza itsas ingurunea suntsitzailea da, arrain populazioak agortzen ditu eta klima aldaketarekiko erresistentzia ahultzen du. Kanalaren bi aldeetako arrantza industriaren eta kostaldeko komunitateen epe luzeko iraunkortasun sozioekonomikoa ere ahultzen du. Izan ere, Oceanako Erresuma Batuko Arrantza Ikuskaritzak erakutsi du harrapatzeko mugak gomendatutako maila jasangarrietan edo azpitik ezartzen direnean, arrain stockak berriro erortzen direla, aholku zientifikoak jarraituz lortu beharreko eragin positiboa erakutsiz.\nOceanak ohartarazi du Erresuma Batuak eta EBk "hitz egin" behar dutela Brexit-aren akordio berriak arrainak babesteko\nHondamena beldurgarria da kargaontzi kimikoak Sri Lankatik hondoratzen direnean


Bizkaia Gara - Bizkaia.eus\nBizkaia Gara lurraldeko boluntarioen sarea indartzea, eskatzen zaienean, zeregin guztiak indartzeko eta zeregin horietan laguntzeko.\nKrisi-garaian hasitako programak (elikagaiak/farmazia/deiak) egonkortzea.\nAdinekoei denbora librean laguntzea. Bizilagun.\nAdinekoen artean irakurzaletasuna sustatzeko programa. Liburuak etxera.\nKirola egiteko eta bizitza aktiboa izateko laguntza emateko programa. Kirola alkarregaz.\nLarrialdietan eta ekitaldi eta jardueren antolaketan laguntzea.\nBizkaia Gara sareko kide den edonor. Informa zaitez, eta egin boluntario hemen.\nBoluntariotza eta gizarte-partaidetza


2021-07-21 - Irutxuloko Hitza : Irutxuloko Hitza\nTaberna batean homofobia jasan izana salatu du gazte batek\nBiribila. Euskaltzaindiaren arabera, "akatsik edo hutsik gabea" dena da biribila, eta halakoa izan da gaur eguerdian La Locomotora Negra taldeak Viktoria Eugenia Antzokian eskaini duen kontzertua.\n115 koronabirus kasu positibo atzeman zituzten atzo Donostian\nDonostiako intzidentzia metatua 688,63koa da, eta gora egin du. Intzidentzia metatu altuena Aietekoa da, eta baxuena, berriz, Loiolakoa.\n12 eta 15 urtekoek txertoa jartzeko hitzordua hartu dezakete dagoeneko\nEH Bilduk jakinarazi du Kontxako metroaren lanetan ezin dituztela zulaketak hasi baimen bat jaso arte\n'Hip, hip uda!' kanpaina abiatu du Dbusek


BIDALKETA-GASTUAK DOAN, 30 eurotik aurrera*\n5 kilo arteko paketeak: 4,95 €\n5 eta 10 kilo bitarteko paketeak: 6,00 €\n10 eta 15 kilo bitarteko paketeak: 7,15 €\n15kilo baino gehiagoko paketeak: 0,25 € kilo gehigarri bakoitzarengatik\nKanariar uharteak. Ez da bidalketarik egiten\nBIDALKETA-GASTUAK Hotzean bidali beharreko produktuetarako\nKilo bat arteko paketeak: 4,31€\n2 kilo arteko paketeak: 4,76€\n3 kilo arteko paketeak: 4,95€\n4 kilo arteko paketeak: 5,12€\n5 kilo arteko paketeak: 5,3€\n7 kilo arteko paketeak: 6,36€\n10 kilo arteko paketeak: 6,72€\n12 kilo arteko paketeak: 7,09€\n* Adierazten den produktu/saltokietan\nErositako produktuak erosleak erosketa-prozesuan adierazi duen bidalketa-helbidean entregatuko dira; eroslea izango da prozesu horretan eman dituen datuen egiazkotasunaren eta zuzentasunaren erantzulea. Beharrezkoa izango da entrega-helbidean ohiko lan-ordutegiaren barruan egin ahal izatea entrega. Entregari eta/edo eskariari dagokion edozein iruzkin adierazteko, oharpenen eremua erabili behar da.\n48-72 ordu ingurukoa izango da batez besteko entrega-epea lanegunetan, eskaria 15:00ak baino lehen egiten bada; entrega-lekuaren arabera, baina, aldatu egin ahal izango da epe hori. Produktu jakin batzuen kasuan, artisau-eran egin beharrekoetan esaterako, epe horiek aldatu egin daitezke; nolanahi ere, produktuaren deskribapenean eta/edo bidalketen atalean adierazten dira salbuespen horiek. Entrega-epeetan egon daitekeen edozein aldaketaren berri emango dio saltzaileak erosleari, eskaria jasotzen duen unean.\nGozotegiek saldutako produktuen kasuan, produktuaren eta/edo saltzailearen fitxan adierazitako elaborazio-epeak beti ere errespetatuz, eskaera egin eta hurrengo egunean bidaliko dira (salbu eta erosleak eskaera egiteko unean ondorengo entrega-data bat adierazten badu) eta gozotegi bakoitzak zehaztutako entrega-guneetarako (Donostia hiriburua, Donostialdea eta/edo Gipuzkoa). Gozotegiak beste probintzia batzuetara bidalketak eskaintzen baditu, 48 orduko epean entregatuko dira; ostegunetan edo ostiraletan egindako eskaerak izan ezik, astearteetan bidaliko baitira.\nBidalketa-zerbitzua ez dago martxan asteburutan egindako erosketetan. Ostiraleko 16:00etatik asteleheneko 09:00etara egindako eskariak astelehenetan kudeatzen eta bidaltzen dira.\nGozotegiek saldutako produktuak asteburu eta jaiegunetan entregatuko dira Donostiarako eta probintziarako, betiere produktuaren eta/edo saltzailearen fitxan adierazitako aurrerapena errespetatuz eta harekin baieztatu ondoren.\nTokiko, autonomia erkidegoko eta nazio mailako jai-egunetan, lanegunak ez direnez, 24 orduz luzatzen dira bidalketa-epeak. Aste Santua: ostegun santu eta Pazko astelehen artean egindako erosketak Pazko asteko asteartean kudeatuko dira.\nEskariko produkturen bat ez baldin badu, saltzailea lehenbailehen jarriko da eroslearekin harremanetan, gutxi gorabeherako entrega-data adierazteko eta/edo ordezko produkturen bat proposatzeko.


Alkatetzak 2019ko abenduaren 30ean emandako 2164. Ebazpenaren bitartez, izangai onartuen eta baztertuen behin betiko zerrenda onetsi zen, Tuterako Udaltzaingoan aritzeko lau udaltzain-agente lanpostu oposizio bidez betetzeko deialdirako. Bi txanda irekirako izango dira (0506C00255-258) eta bi igoera txandarako (0506C0256-257).\nLehenbizikoa.–Deialdiaren V. oinarriaren 3. apartatuarekin bat, izangai onartu eta baztertuen behin betiko zerrenda onestea:\nBigarrena.–Adieraztea onartutako izangaiei ezen, 7. oinarrian ezartzen den moduan, oposizioaldiko lehen faseko proba teorikoa (test motako ariketa) 2020ko urtarrilaren 22an eginen dela, asteazkena, 17:30ean, Elvira España ikastetxean (Alberto Pelairea kalea, 9. zenbakia, Tutera).\nAriketarako dei bakarra eginen da. Izangaiek Nortasun Agiri Nazionala eraman beharko dute edo, bestela, pasaportea, gidabaimena edo, epaimahaiaren iritziz, izangaia nor den frogatzen duen beste nortasun agiriren bat. Oposiziotik kanpo geldituko dira iragarritako data, ordu eta tokietan agertzen ez direnak edo aipatutako agirien bidez nor diren frogatzen ez dutenak. Boligrafo urdina eraman beharko dute.\nHirugarrena.–Herriko Etxeko iragarki-taulan argitara dadila agintzea, behar diren ondorioak izan ditzan. Orobat Udalaren webgunean (www.tudela.es) ere ikusten ahalko da, deialdiaren iruzkinetik hasita, “Lan eskaintzak” sailean, bai eta Nafarroako Aldizkari Ofizialean ere.”\nTuteran, 2019ko abenduaren 30ean.–Alkate udalburua, Alejandro Toquero Gil.\nIragarkiaren kodea: L1916807


Txostena berehala ikusi eta kontsultatu.\nZiurtagiri digitalik gabe sartzen bazara, eskaera-inprimaki bat bete ahalko duzu, eta txostena postaz igorriko zaizu.\nZiurtagiri digitalik gabe sartzerakoan, eskatutako aldiaren hasiera-datak 1997ko urtarrila izango du oinarri, aurreko epeak ere eskatu badaitezke ere, eta betiere 1980ko ekaina baino gerokoak.\nZiurtagiri digitalik gabe sartzen bazara, inprimakian adierazitako datu guztiek bat egin behar dute Gizarte Segurantzako Diruzaintza Orokorraren datu-basean daudenekin. Bat ez badatoz, ez da txostena bidaliko.\nZiurtagiri digitalik gabe sartzen bazara, inprimakia bete ondoren erreferentzia-zenbaki bat emango zaizu, eskaeraren egoera kontsultatzeko balio duena.\nEgindako eskabidearen egoerari buruzko informazioa posta elektroniko baten bidez jasoko da.\nInformatzeko posta elektronikoa jaso eta 24 orduren buruan, Txosten-eskaeraren egoeraren kontsulta zerbitzura sartu ahalko da.


Pintura algoritmikoak - Irutxuloko Hitza : Irutxuloko Hitza\nJaime de los Rios artista donostiarraren Crimson Waves obrak Kursaaleko fatxada jantzi zuen pasa den asteburuan. Pintura algoritmikoak natura eta hiriaren arteko koreografia hibrido zibernetikoa irudikatzen du. Gizartearen gehiengoarentzat ez ohiko kontzeptuak dira. Obra konstruktibista eta generatiboa da gainera, etengabe eboluzionatzen ari dena. Hitzek, ordea, askotan ez dute balio halako obrak deskribatzeko. Hala esan zuen artistak, eta bete-betean asmatu zuen. Artistaren obra ikustera joan zirenek ez zuten azalpenik behar izan piezaren argi eta mugimenduarekin liluratzeko. Hori bera gertatu zitzaien ikusle hauei, telebistaren aurrean egongo balira bezala isilik eta geldi begiratzen zioten. Norberak bere narratiba sortu dezake irudi horietatik, eta gehiengoak euren pantaila txikietan jaso nahi izan zuen pantaila erraldoi horrek transmititu ziena.


Erosi Bioxyn badajozen\nArreta! Badajozen type bidez bakarrik webgune ofiziala sredstva.\nNola eskaera entregatzeko badajozen\nArrakastatsua erosteko Bioxyn utzi eskaera baten bidez bereziak online formularioa. Bete behar dituzu eremu eskaera orria, izena eta telefono zenbakia. Etorkizun hurbilean izango Duzu deitu, eta Kudeatzailea izango argitzeko zurekin xehetasunak ordena, eta antolatu entrega helbidea berresteko eskaera.\n50% DESKONTUA. Gaur egun, bidali eskaera bat erosteko Bioxyn deskontua.\nNon erosi badajozen Bioxyn\nInformazio lagungarria! Espainian ordena jatorrizko kapsula Bioxyn bidez bakarrik web-orri ofiziala. Prezioa fabrikatzaileak - 29.60$, eskualde - Espainia, hiri guztietan. Ordainketa ordena mail. Prezioa bidaltzeko eskaera postaz edo mezularitza arabera alda daiteke hiria, eta ez kostua sartuta. kapsulak. Guztira zenbatekoa zure eskaera mesedez, deitu berresteko eskaera.\nNola ordena eta lortu entrega badajozen:\nitxaron deia aholkulari eta ados buruzko xehetasunak eta zehaztu zurekin ordena xehetasunak eta antolatu entrega helbide produktua\nzehaztu entrega helbide badajozen, ordena berretsi.\nOndoren ordaintzeko agindua jaso ondoren mail edo mezulari bidez (Badajoz - estimatutako denbora entrega 2-3 egun) hurbilen dagoen post office.\nSUSTAPENA! Bizkortu eskuragarri ez dagoenean Bioxyn at 50% deskontua. Erritmoaren ekintza mugatua da. Gaur egun, bete inprimaki bat bihurtu harro jabea Bioxyn gehien eraz.\nOrdena badajozen Bioxyn


San Andres auzoko urbanizazioa, Lekeitio - Estudio K\nP.E.M. 914.700 €\nUrbanizazio proiektua-ren helburua auzokideen bizi kalitate maila zehatz batzuk ziurtatzea zen. Horretarako, irisgarritasun zailtasunak zituen auzoaren espazio publikoak, bideak eta sarrerak definitu dira.\nAuzoa, 1.967 urteko 5 etxebizitza blokek osatzen dute, guztira 75 bat etxebizitza dituztenak. Bost bloke hauek paraleloan antolatzen dira, eki-mende orientazioarekin kokatuak, eta behe gehi bost altuera dute. Modu honetan hainbat kale sortzen dira blokeen artean, 10m zabalerakoak eta portalei sarrera ematen diotenak.\nJarduketa esparruak 9.050m2 ditu, zeinetik 1.043m2 bost eraikinek okupatzen duten.\nProiektuaren garapena auzo partaidetza prozesua erabiliz eraman zen aurrera, Ttipistudio-rekin batera, auzokideen proposamenak eta zalantzak jasoz eta kontuan hartuz. Hainbat jardunaldietan hamaika ekarpen aintzat hartuta, estudio.k-k bi ordenazio aukera gauzatu zituen, parte hartu zuten auzokideen proposamenak auzoaren egoera urbanistikoarekin bat eginez.\nUrbanizazio obren azkeneko emaitzak auzokideen zein teknikoen ekarpenak eta inguuruko hirigintza bladintzak bildu ditu.


Ingurumen Hezkuntzako Museoan abuztuaren 17tik 27ra bitarte, gaztelaniaz eta euskaraz, naturarekin bat egiteko haurrendako lau lantegi eginen dira, doan | Ayuntamiento de Pamplona\nIngurumen Hezkuntzako Museoan abuztuaren 17tik 27ra bitarte, gaztelaniaz eta euskaraz, naturarekin bat egiteko haurrendako lau lantegi eginen dira, doan\nIzena eman daiteke jada, 010 – 948 420 100 telefonoan, eta lantegiak 6tik 12 urtera bitarteko haurrei zuzenduta daude\n2021ko Uztaila 20a\nIruñeko Udalak, Ingurumen Hezkuntzako lantaldearen bidez, lau lantegi proposatu ditu, doan, abuztuaren bigarren hamabostaldirako haurrei zuzenduta, ingurumenarekin bat egin, jolastu eta hausnartzeko. 6 eta 12 urte bitarteko haurrei zuzenduta daude eta izena eman daiteke jada 010 – 948 420 100 telefonoan. Abuztuaren 17tik 20ra bitarte gaztelaniazko lantegiak eginen dira eta 24tik 27ra bitarte lantegi berberak euskaraz. Haur bakoitzak lantegi bat baino gehiagotan eman dezake izena.\nProposatutako lantegiek xede bikoitza dute. Alde batetik, haurrek ongi pasatu eta beste haur batzuk ezagutzea, lantegi bakoitzean proposatutako zereginak elkarrekin egiten dituzten bitartean; eta, bestetik, ingurumenaren inguruan ikastea, pixkanaka begiruneko jarrera jasangarriak barnera ditzaten. Lantegiak goizez izanen dira, 10:30etik 12.30era, eta saio bakoitzean oinarrizko elementuetako bat izanen dute hizpide: sua, ura, lurra eta airea, adierazpen askea eta sormena oinarri duten gorputz-mugimendu, jolas eta eskulanak proposatuta.\nSaio guztiak, gaztelaniaz zein euskaraz, Izaskun Robledok emanen ditu, adin guztietarako sormen lantegietan eskarmentu handia duenak. Ingurumen Hezkuntzako Museoaren udako programazioaren berri izateko, kontsultatu www.educacionambiental.pamplona.es webgunea.\nIngurumenarekin bat egiteko lantegiak\n‘Sua pitz dezagun’ lehen lantegian, abuztuaren 20an eta 27an (astearteak), sua landuko da elementu sinboliko gisa gorputz-mugimenduaren bitartez. Uda eguzkiaren argitasuna eta berotasuna nagusi diren urtaroa da. Bihotzaren barruan dagoen sua bera da, bizitzeko eta elkarrekin harremanetan egoteko txinparta pizten duena. Saioan suaren garra bilatuko da, eta horretarako material naturalezko kandelak eginen dira.\n18an eta 25 ean (asteazkenak) ura landuko da. ‘Uretan igerian’ lantegian, ur-zikloa ezagutuko dute, eta urarekin jolasean arituko dira. Paisaiaren eta ibaiaren biztanleen bitartez, horma-irudi bat eginen da zikloa irudikatzeko. Ura bizitza da, landareentzat, eta baita pertsonentzat ere. Lurra ura da gehienbat, giza gorputza bezala.\n‘Lurrarekin batera taupaka’ da abuztuaren 19ko eta 26ko (ostegunak) lantegiaren izenburua. Lurrean hazten dira landareak, gainontzeko biztanleentzat ezinbestekoak. Pertsonei, errotzen eta zutik egoten ere laguntzen die lurrak. Lantegian sentsazio horrekin esperimentatu eta buztinarekin jolastuko da irudiak sortzeko.\nAzkenik, abuztuaren 20an eta 27an (ostiralak) airea izanen dute ardatz. Airea mugimendua da, norabidea ekartzen du, arina da eta hegan egiten du, txoriek bezala. ‘Aireak garamatza!’ ssaioan elementu honekin jolastuko da, eskuz, haize-errotak egiteko.


Ane Villate: «Erronka bat izan da liburua kaleratzea» | BINKE\nAne Villate, idazlea\n«Erronka bat izan da liburua kaleratzea»\nBere lehen liburua kaleratu du Ane Villate galdakoztarrak: «Billete de ida al país de las maravillas». Egun publizitate agentzia batean lanean dagoen arren, idaztearekin uztartzen du beharra. Lan berri honen nondik norakoak ezagutzeko eta honek zer ekarri dion jakiteko batu da Binke berarekin.\nGurasoek hala sustatuta, txiki-txikitatik irudikatu ditu bere buruan istorioak 27 urteko Ane Villate galdakoztarrak. Hala, hamahiru urte zituela ekin zion buruan zuen hori paperean islatzeari, eta gaur arte horretan dihardu. Hau izan da hala ere, bere inguruko guztien ezusterako, argitarau duen lehen lana.\nLehenengo liburua kaleratu duzu. Zelako harrera izan du? Hasieran pentsatu baino harrera hobeagoa izan duela uste dut. Jende askok galdetu dit liburuari buruz, erosteko asmoarekin. Azkenean herrian giro oso ona daukagu eta ezagunen batek zeozer kaleratzen duenean edota martxan jartzen duenean berehala ikusten da ingurukoen proiektuarekiko duten eskuzabaltasuna eta laguntasuna.\nZer ekarri dizu lan berri honek? Liburu bat kaleratzerako orduan beti daude trabak idazle ezezaguna izanda. Argitaletxe gehienek ez dituzte idazle berrien lanak onartzen, eta gaur egun oso zaila da hauen arreta deitzea ez baldin baduzu lehiaketarik irabazi. Beste aukera bat norberak argitaratzea da, baina guztiok ez ditugu horrenbesteko baliabide kaleratze bide hau aukeratzeko. Horregatik liburua kaleratzeak erronka eta hazkunde pertsonala ekarri dit.\nNoiz eman zenuen idaztearen lehen pausua? Gurasoek txikitatik sustatuta. Irakurtzea oso gustuko izan dut beti. Liburuak irakurtzean edonora bidaiatu nezakeen, beste bizitza batzuk bizi eta amestu. Betidanik izan dut oso imajinazio bizia: liburu, film eta telesailek sustatua agian, eta hauei esker hainbat izan ziren bururatzen zitzaizkidan istorioak. Testu laburrak idazten hasi nintzen, batez ere eszenak. Nire lehen liburua 13 urterekin idazten hasi nintzen, «Memorias de Idhun» irakurri ostean. Hortik aurrera, zenbait etenaldirekin, idazten jarraitu izan dut beti.\nBa al zuten zure ingurukoek honen berririk? Familiak eta lagunek betidanik jakin dute idaztea gustatzen zaidala. Bai familiakoek eta baita lagunek ere nik idatzitako testu laburren bat edota nobelaren bat irakurri dute noizbait. Orain dela urte batzuk hasi nintzen nire liburuak argitaletxe batzuetara bidaltzen, Madrilen bizi nintzela, eta horren berri ere bazuten. Baina azken nobela hau nire kontu kaleratzeko erabakia sorpresa izan da inguratzen nauten guztientzat.\nZeri idazten diozu? Idazterakoan ez dut gai zehatzik. Fantasiazko liburuak idazten hasi nintzen —trilogia bat— eta orain kaleratutako nobela, adibidez, gaur egun «Young Adult» deritzon generokoa da. Hala ere, gizarteak ikusezin bihurtzen dituen edo behar besteko arreta jasaten ez duten hainbat arazoei buruz idaztea gustatzen zait. Batez ere nerabezaroan sor daitezkeen arazoei buruz. Maitasun istorioak gustuko ditut, noski, baina normalean ez dira nire nobelen erdigunea.\nIdazterako orduan, non topatzen dituzu indarguneak? Non ahulguneak? Nire indargunerik garrantzitsuena jarraitasuna da behar bada. Batzuetan, zerbait asko gustatzen zaigun arren, ez diogu jarraitasunik ematen eta azkenean baztertu egiten dugu. Niri askotan pasatzen zait, baina idazterako orduan ez. Nire buruan hamar mila eszena eta istorio pilatzen dira, inspirazioa nonahi, eta hauei irteera bat eman behar diet nolabait. Ahulguneen artean, kaleratzeko lotsa esan beharko nuke. Hainbeste denbora pasatu dut niretzako edo hurbilekoek bakarrik irakurtzeko idazten, liburu bat idaztearen bigarren etapa honentzako ez naizela prestatu. Liburuak idazlearen arimaren zatitxo bat darama beti, eta zati hori hain hurbilekoak ez dituzun pertsonei zabaltzea beldurgarria izan daiteke.\nBaduzu erreferenterik? Idazterako orduan ez dut erreferenterik, estiloari dagokionez, idazle bakoitzak bere estilo propioa baitu. Inoiz ez dut kurtsorik jaso ezta idazterakoan kontu hauetan pentsatu ere, ateratzen zaidana idazten dut eta gero mila bider errepasatzen dut. Baina baditut idazle batzuk beste batzuk baino gustukoagoak eta hauen liburuek behin baino gehiagotan inspiratu naute.\nZein leku du, gaur egun, literaturak jende gaztearen artean? Gizarteak berak azken urteetan izan duen bilakaeran toki handia hartu du teknologiak gazteen egunerokotasunean. Hala ere, nire ustez literaturak beti izango du bere lekua gazteen artean, lehengo garai batzuetan baino txikiagoa bada ere. Edo agian hau gure pertzepzioa da eta lehen beste irakurtzen da nahiz eta teknologiarekin zerikusia duten beste denbora pasa batzuk agertzen joan diren. Nik diru pila bat gastatu dut paperezko liburuetan ez baititut liburu elektronikoak gustuko, baina gaur egun oso aukera eroso eta ekonomikoki errentagarriak dira.\nAurrera begira, zeintzuk dituzu etorkizuneko erronkak? Idazten jarraituko dut, hori seguru. Nahiz eta batzuetan etenaldi luzeak egin, azkenean beti bueltatzen naiz hitzen mundu honetara. Lanean oso gustura nago oraintxe bertan, aspaldi bainenbilen honelako lanpostu baten bila. Egia esan 2020an, hain urte txarra izanda ere, izugarrizko zortea izan nuen gustatzen zaidan lana aurkitu izanagatik. Beraz, lanari dagokionez, agentzian gogor lan egiteko eta hobetzen jarraitzeko asmoa dut. •


kritiken hemeroteka » Autoko leihotik\n« Epopeia onomatopeiko emea | Gurasoen gerrak »\nLarremotzetik / Hasier Larretxea / Erein, 2014\nAutoko leihotik Ibon Egaña / Deia, 2014-10-04\nBi poema liburu argitaratu ostean, narratibari heldu dio Hasier Larretxeak liburu berrian. Azken urteetako literaturan (euskal zein ez) joera diren bi ezaugarrik markatua da baztandarraren lana: niaren literaturaren esparruan erro-errotik kokatzen den lana da, batetik, Larremotzetik, autobiografiatik oso hurbil dagoena (autobiografia petoa ez bada), eta bestetik, egitura fragmentarioduna. Beste joera eta gai zenbaitek, aldiz, bereizten dute Larretxearena beste antzeko lanetatik: geografiari eta paisaiari emandako lekuak, prosaren lirikotasunak edo subjektu homosexualaren zentraltasunak, besteren artean.\nLan autobiografiko bati espero zaion gisan, subjektu baten sorreraz mintzo da Larretxea liburuan. Subjektuaren sorreran senideekiko zein inguru hurbilarekiko loturek, identifikazioek eta era berean gatazkek eta hausturek duten lekuaz. Niaren sorrera eta garapena markatzen duten bi tasun funtsezkoenetakoak homosexualitatea eta idazkuntza dira Larremotzetik honetan. Espero den semea ez izateak, umetatik genero-espektatibak ez betetzeak eta homosexualitateak dakarren gatazka, batez ere aitarekikoa, interesatu zait bereziki liburuan. Aita hil beharra eta aldi berean hura maitatzen ikasi beharra hartu du gai Larretxeak eta sarri ageri da anbibalentzia hori liburuan, nahiz eta akaso atera zaiona baino zuku gehiago atera zekiokeen. Era berean, idazkuntza, literatura eta, oro har, artea bestelako komunitateekiko identifikaziorako bidea dira autobiografiagilearentzat.\nSubjektuaren sorreraz, niaz, dihardu Larretxeak, baina baita gutasunaz ere. Izan ere, autobiografiak eite kolektiboagoa hartzen du maiz, haurtzaroaz edo gaztaroaz mintzatzeaz batera bere senideez, adiskideez, herrikideez mintzo denean idazlea. Amatxi Leonitak, Osaba Marcelinok, gurasoek, anaiak osatzen duten sarea apurka ematen du argitara egileak, pertsonaien bizi-atalak agertuz eta desagertuz doazen heinean. Giza paisaia askotariko horrekin batera Baztango paisaiak ere pisu handia du liburuan, Larretxearen aurreko poema-liburuan bezala. Madrildik autoan datorren egilearen begirada eskaintzen da, sorterri izandakoa paisaia gisa ikusten duen soako hein batean erromantikoa. Komunitatea arrotz zaion artistaren posiziotik mintzo da Larretxea, batzuetan harekiko maitasunez, bestetan murriztailea egiten den nagusitasun tonu batez.\nAizkoran jardutearekin alderatzen du maiz egileak idazketaren artea. Aizkorarekin egurrean irudiak eratzen diren bezala eratu nahi dituela hitzekin formak. Bada horretatik asko liburuan, nabarmena baita Larretxeak estiloari, hitzen hautapenari (Baztango lexiko eta egiturak barne) emandako garrantzia. Aitzitik, aldarrikatzen den aizkoraren zorroztasuna bota du irakurle honek faltan; estiloa hanpatua, puztua egin zait sarri, kasu batzuetan kontatzen denaren arruntasuna hitzez goratu nahi balitz bezala. Inpresioa ematen du subjektuak bere burua idazle gisa afirmatzeko jotzen duela estilo horretara; susmoa dut, haatik, ilundu, lausotu egiten dela horrela irakurketa, inoizka hitzen hondoan dagoena ikustea galerazteraino.


«Hemendik aitzinera bizikletaz gozatzea da helburu nagusia» - Bortziriak - Erran.eus\n«Hemendik aitzinera bizikletaz gozatzea da helburu nagusia»\nN. BAZTERRIKA 2020-01-22 15:00\nUrte hasierarekin batera, Euskal Herriko txapelketarako «gogor» entrenatzen hasia da Mitxelena. Argazkia: Nerea Bazterrika\nLuziano Mitxelena Iratzoki • Lesakako txirrindularia\nHogei urteko ibilbidean, beteranoen mailan, dozena bat aldiz irabazi du Quebrantahuesos proba, bortz aldiz Euskal Herrikoa eta hirutan Espainiakoa. Apirilean Mallorcan izanen dena begiz joa du\n47 urte zituela eman zituen lehendabiziko pedalkadak Luziano Mitxelenak (Lesaka, 1952). Hasi bazen hasi, ez du bizikleta bazterrean utzi: «kamioilari aritzen nintzen eta bizikleta nirekin eramaten nuen, tarte bat nuenean ibil nedin». Bizikletari lotua bizi izan da azken hogei urteetan eta agerikoa da hori bere emaitzetan. Hamabortz aldiz parte hartu du Quebrantahuesos proba ezagunean eta hamabi aldiz irabazi du. Euskal Herriko zein Espainiako txapelketetan punta-puntan ibili da beti, «lehendabiziko, bigarren eta hirugarren» postuetan. Eroriz gero altxatuz eta lesioen aurka gogor borrokatuz egin du aitzinera, eta sasoi onean gainera: «momentuz minik ez dudanez, irabazi edo galdu, gozatzen segitu nahi dut».\nNoiz hasi zinen biziketan?\nBerandu samar, 47 urte inguru nituela. Ameriketan nintzela eta bertatik bueltatzean pilotan aritu nintzen, Bidasoko eta Nafarroako txapelketetan parte hartu nuen. Bidasoan txapeldun izan nintzen urte batez eta Nafarroakoan finala jokatzera ailegatu ginen Oiartzabal beratarra eta biok baina ez genuen irabazterik izan. Igantzin, besta batzuetan jokatzen ari nintzela, disko-hernia izan nuen... Ondotik, palan aritu nintzen baina, ezinean nenbilenez, utzi behar izan nuen. Logroñora ozonoterapia egitera joan nintzenean eta espezialista hark bizikletan ibiltzea aholkatu zidanean hasi nintzen.\nAfiziorik bazenuen lehendik edo hasi ahala piztu zitzaizun grina?\nGustuko nuen ikustea. Orduan Indurainen denbora zen eta ikusten genuen... Hala ere, niri hark erran arte ez zitzaidan burutik pasatu ere egin hastea.\nNola oroitzen dituzu lehendabiziko urte horiek?\nPixka bat hasi nintzenean, Donamariako Joxe Mari Mikeltorena eta biok apustu bat egin genuen. Bera orduko ibiltzen zen. Beratik abiatu ginen eta Zigan barna Elizondora joan ginen. Gero, Otsondon beheiti Sarara, hortik Lizarietara, Lizarietatik Etxalarrera eta Etxalartik Berara buelta egin genuen. Lizarietan behetik goiti gindoazela hankak kalanbreak eman zizkion eta irabaztea lortu nuen. Ondotik bazkari bat egin genuen. Horrelaxe hasi nintzen...\nLuziano, erdian, taldeko bertze bi kiderekin Guardian (Araba)\nGaur egun aski ezaguna duzun Quebrantahuesos proba izanen zen lehendabizikoetarikoa, ezta?\nBai, halaxe da. 15 urtez behin baino ez dut huts egin. Femurraren burua hautsi nuenean, errekuperatzeko zazpi hilabete behar izan nituen eta... Lehendabiziko urtean gizen samar nengoen eta gaizki pasatu nuen. Zazpi ordu pasatxotan egin nuen. Hurrengo urterako ongi prestatu nintzen. 60 urte nituelarik 05.50.33 behar izan nituen, ordura arteko marka hobetu nuen. Beteranoen mailan hamabi urtez segidan irabazi dut eta azken aldian ongi nabil.\n2012an Transportes Bidasoa beteranoen txirrindulari taldea sortu zenuten. Nolatan?\nKasualitatea izan zen. Iñaki Villoria izan zen bultzatzaile nagusia eta haren arrimuan zortzi laguneko talde bat sortu genuen. Pixkanaka batzuek utzi zuten eta bertzeak sartzen joan ziren. Hasieratik hor dagoen bakarra ni naiz. Momentu honetan bi leitzar, Iruñeko bat, elizondoar bat, Doneztebeko bat eta ni gaude. Txapelketetara elkarrekin joateko moldatzen gara. Gure artean hagitz harreman ona dugu.\n«Neure buruari gogor egiteak irabazten lagundu dit»\nTaldea sortu zenutelarik, lasterketetan hasi zinen...\nBai, ordura arte ez nekien masterreko lasterketak bazirenik ere. Lehendabikoa 60 urte nituela egin nuen, taldekideak joan ginen. Solaresen (Kantabrian) izan zen eta hirugarren izan nintzen. Urduri nengoela oroitzen dut, hasiberria nintzen eta... orain maltzurkeria gehiago dugu (irri artean). Esperientziarekin tropelean ibiltzen, bertzeen gurpilari itsatsita joaten... ikasi dut.\nBerehala Euskal Herrikoa irabazi zenuen zure mailan...\nGaldakaon izan zen eta, hasiberria nintzelako segur aski, irabazteak ilusio berezia egin zidan...\n2013an Espainiako iraupen txirrindularitzako txapelketa irabazi zenuen master 60 mailan...\nMurtzian izan zen. Oroitzapen ona dut, portuan aitzina hartu eta gazteagoekin elkartzea lortu nuen. 2018an berriz ere Sorian irabazi nuen eta joan den urtean Asturiasen. Malda dagoenean irabaztea lortzen dut, zelaian, esprintetan, berriz, ez naiz gehiegi sartzen, gibelera egiten dut... Lasterketak ditugunean, normalean astebete lehenago joaten gara ibilbidea ikustera eta orduan gutxi goiti-beheiti nola ibiliko naizen jakiten dut. Hala ere, aurten 68 urte egin behar ditut eta gazteak pasatu ahala ezin jakin zer gertatuko den, igual gorriak ikusi beharko ditut.\nGaldakaon (Bizkaia), Euskal Herriko txapelketan, 2018an.\n2018an mundialean izan zinen...\nBai, Varesen (Italian). Orduko oroitzapen txarra dut. Jendea hagitz nerbioso zegoen, abiatu aitzinetik bulkaka aritu zen... portura ailegatu arte gaizki pasatu nuen, erorka ibili nintzen. Gero, ongi samar nenbilen baina gurpil bat xehatu zitzaidan. Gurpila eskatu nuen baina ez zidaten utzi eta erratz-autoa bi orduren buruan etorri zen... Ez nuen bukatzerik izan.\nJoan den urtea ona izan zenuen...\nBai. Errioxako itzulia eta Espainiako txapelketa irabazi nituen, baita kronoeskaladako etapa bat ere. Euskal Herriko txapelketan, berriz, bigarren postuan gelditu nintzen, esprintean aitzina hartu zidaten eta...\nNoiz hasten zara entrenamenduekin eta zenbatero egiten dituzu?\nUrte hasieran ez dut lasterketarik egiten. Urritik urte hasierara geldialdi bat egiten dut eta urtarrilean hasten ditut Quebrantahuesoserako eta Espainiako txapelketarako entrenamenduak. Astean bi egunez ez dut bizikletarik hartzen. Nahiz astia izan badudan, gorputza nekatzen da eta ez da ona. Atseden hartzea entrenatzea bezain inportantea dela erranen nuke. Hortaz, entrenamenduak sentsazioen arabera egiten ditut. Anitzetan buelta koskorra egiteko asmotan atera eta nekatuta nagoelako buelta txikia egiten dut edo alderantziz. Lasterketetan sufritzen badakit eta horrek aldea ematen didala erranen nuke. Portuan goiti noala helburu bat bilatzen dut, neure buruari helmuga hori dela sinetsaraziz gogor egiteko, ez etsitzeko.\n«Entrenatzea bezain inportantea da atseden hartzea»\nTaldean ibiltzeko biltzen al zarete?\nLasterketetarako norberak entrenatzea da hoberena, bertzeen arrimuan batzuetan gehiegi bortxatzen dugu eta... Dena den, astean behin, asteburuan, ingurukoak biltzen gara eta goiz osoko buelta egiten dugu. 20-30 lagun inguru elkartzen gara, geroz eta afizio handiagoa dago. Masterretan ere 200 parte-hartzaileko muga paratzen dute eta izena emateko erne ibili behar da. Gure adinean Euskal Herriko txapelketan 15 inguru izaten gara, Espainiakoan 100 lagunetik goiti. Inguruan zikloturistak egitera ere anitz animatzen dira. Gu hasi ginelarik ez ginen horrenbertze.\nOrain ongi nago. Hemendik aitzinera minik ez bada kontent nago, irabazi edo galdu, gozatzea dut helburu. Golpe saila izan ditut (bi aldiz klabikula, omoplatoa zazpi tokitatik, femurreko burua... hautsi ditut) baina minik ez dut. Horrekin kontent nago.\nZein da adinean goiti joanagatik sasoiko mantentzeko gakoa?\nElikadura inportantea dela erranen nuke eta hori dietista baten esku uzten dugu. Lasterketa bakoitzerako zer eta zenbat jan zehazten digu.\nOrain zer lasterketa prestatzen ari zara?\nDoneztebe eta Elizondoko bertze lagun batzuekin batera, Mallorcan eginen duten 3,2,1 izeneko lasterketa batera joatekoak gara apirilean. Taldekideek beraiek apuntatu didate eta hori da buruan darabilguna. Euskal Herriko lasterketa ere apiril aldera izaten da eta horretarako ere entrenatzen hasi naiz. Joan den urtean bigarren izan nintzen eta ea aurten irabaztea lortzen dudan!\nTxirrindularitza ez den kirolen bat?\nEsku pilota, partida guztiak ikusten ditut.\nKirola ez den bertze zaletasunen bat?\nLagunekin afari ederrak egitea (irri artean).\nMiresten duzun txirrindulari bat?\nIndurain, profesionala izateaz gain, beti laguntzeko prest dagoelako.\nEsprintean ia edozein.\nFisikoki ongi egoteko aukera.


Lantoki osasuntsuei buruzko Europako goi-bilera - Osalan - Nortzuk gara | Osalan\nLantoki osasuntsuei buruzko Europako goi-bilera\nLan eta Justiziako sailburu Mª Jesús San Josék lantoki osasungarriei buruzko Europako goi-bilera irekitzeko ekitaldian parte hartu du gaur eguerdian. Laneko Segurtasun eta Osasunerako Europako Agentziak antolatu du, Bilbon, azaroaren 12an eta 13an. Bilboko goi-bilera honekin, Europako Agentziak itxi egin du aurten hainbat herrialdetan substantzia arriskutsuei/agente kimikoei buruz egin duen kanpaina.\nSailburuak bere hitzaldian gogorarazi duenez, agente kimikoak nonahikoak dira enpresetan, bai lehengai gisa, bai produkzio-prozesuetan sortzen direlako. Lan askotan erabiltzen dira, eta, arriskua kudeatzeko neurri egokiak ezartzen ez badira, agente horiek pertsonen gorputzean sar daitezke arnasketaren, larruazalaren edo mukosen eta ahoaren bidez, gaixotasun profesionala eraginez patologia akutu edo kroniko gisa.\nEsparru horretan, Lan Sailak eta Osalanek arriskuen prebentzioa eta produktu horien kudeaketa egokia sustatzeko garatzen dituzten ekimenak aipatu ditu; horien artean, amiantoaren eraginpean egoteari eta silize kristalinoaren eraginpean egoteari aurrea hartzeko kanpaina nabarmendu du, beste ekimen askoren artean. Ekimen horiek, bestalde, hainbat alderdiri buruzko gidak eta jarduera-protokoloak sortu dituzte, besteak beste, soldadura-keei, tindategiei eta hegazti-gripeari buruzkoak. Estirenoarekiko, irin-hautsarekiko, plagiziden aplikazioarekiko, agente anestesikoekiko, karbono monoxidoarekiko edo gune konfinatuetako segurtasunarekiko esposizioa. Material horiek guztiak libreki eskuragarri daude Osalaneko webgunean.\nGainera, sailburuak iragarri du, 2020. urteari begira, Osalan arrisku kimikoko prebentzio-ekintzak planifikatzen ari dela, mutuek Gizarte Segurantzaren erregistro ofizialari egindako gaixotasun profesionaleko parteetatik lortutako datuetan oinarrituta, eta diziplina anitzeko lantalde bat bildu duela, laneko arriskuak prebenitzeko teknikez eta osasuna zaintzeko medikuez osatua, lanbide-gaixotasuna jatorri kimikoko kausarekin lotzeko. eta defizitak Prozedura honen bidez lortutako informazioa inplikatutako eragileei helaraziko zaie (enplegatzaileak, langileak, prebentzio-zerbitzuak), enpresako prebentzio-programa hobetzeko eta, oro har, arrisku kimikoaren aurkako prebentzio-ekintzak hobetzeko informazioa sortzeko.\n2019ko azaroaren 12an Osalanek egindako prentsa oharra (pdf, 444 KB)


2021ean astialdiak laguntza gehiago izan dezan - EGK 2021ean astialdiak laguntza gehiago izan dezan - EGK\nUda heltzen denean ohikoak izaten dira bidaiatzeko lekuei buruzko iragarkiak edo ikastetxeen itxierari buruzko albisteak. Aurten, COVID-19a dela eta, denon opor-tartea oso ezberdina izango da. Bizitako azken hilabeteak gogorrak izan dira eta eragin ekonomikoek zein ezarritako osasun eta segurtasun baldintzek asko ezegonkortu dute gure egunerokoa. Eta gaur zalantza mordoa eta noraeza bizi izan duten eragileen errealitatea mahaigaineratu nahiko nuke: astialdiko taldeak.\nUrte askoan nik aste batzuk udaleku eta kanpaldietan eman ditut, lehenik haur bezala eta ostean begirale moduan. Urte osoan egiten duten bezala, uda garaian astialdi eragile, elkarte zein profesionalek hezkuntza ez formaletik sekulako eskaintza aurkezten dute eta, honela, komunitateari ekarpen izugarria egiten diote. Bertan haurrek eta gazteek ondo pasatzeaz gain asko ikasten baitute.\nEsan bezala, COVID-19ak ohiko kronograma errotik aldatzera behartu du. Eta moldatzea ez da batere erraza izan. Udalekuak egitea posible izango zen, pentsatutakoa aurrera eramateko gai izango ziren edo osasun eta segurtasun neurriak nola bermatu. Gogoan ditut Bizkaiko Gaztetxoen Koordinakundean egiten genituen bilerak, eskatu beharreko baimenak, hartutako lanak… Honelako egoera batean are gehiago.\nEGKtik koordinatutako Astialdi Foroaren bitartez hainbat elkarteren egunerokoa gertutik jarraitu dugu martxotik eta nabarmenduko nahiko nuke egoera zail honetan ardura eta erantzukizunetik erantzun dutela. Ez dezagun ahaztu haurrek azken hilabeteetan ez dutela harremantzeko espaziorik izan eta horrek eragin handia izan duela euren sozializazio prozesuan. Baina, noski, espazio horiek behar bezala eratu behar ziren. Eta hori, nola da? Zein da protokoloa? Nola jokatu behar da. Erantzun gabeko galdera mordoa izan dira aste luzez eta, ondorioz, askok bertan behera utzi behar izan dituzte euren asmoak. Azken uneraino lan mordoa egin dute ekintza ahalik eta anitzenak eskaintzeko, baina beti ez da posible izan.\nEgoerari ardura eta erantzukizunetik erantzunez\nHaur, gazte eta nerabeek udan eskaintza izan dezaten, espazio horiek berreskura ditzaten egin dute esfortzua kirol eta kultur elkarteek, astialdi taldeek, zaintza sareek, familiak berek eta erakundeek. Eta lortutakoa hori esker izan da, ardura eta erantzukizunetik jokatu delako. Etorkizuna ez dago argi eta informazio trukea eta koordinazioa izatea ezinbesteko dira, are gehiago aurten taldeek izan dituzten zalantzak ikusita. Izan ere, sarea josiz gero ziur irtenbideak bilatzea errazagoa izango dela eta aberasgarriagoak izango direla bai emaitza zein prozesua bera ere.\nBeti, noski, elkarren arteko zaintzarako bitartekoak bermatuz eta neurri zorrotzak ezarriz: higienezkoak, emozionalak, prebentziokoak… Taldeek hainbat protokolo garatu dituzte euren errealitatea kontuan hartuta eta agertoki ezberdinak presente edukita. Izan ere, COVID-19ak denok kolpatu gaitu eta inguruan ditugun errealitateak hamaika dira, batzuek arreta bereziz zaintzekoak: aniztasun funtzionala duten pertsonak, egoera zaurgarrienetan daudenak, etab.\nIdentifikatutakoak eta astialdiko elkarte zein eragileek transmititu dizkigutenak dokumentu batean bildu eta gobernuari helarazi dizkiogu EGKtik. Lau dira ideia nagusiak: taldeek egoera berrira moldatzeko egindako esfortzua eta lana nabarmentzea eta aitortzea, ez baita batere erraza izan; inor atzean ez uztea, egoera anitzak direlako eta haur, nerabe eta gazte ororen parte-hartzea eta inklusioa bermatzeko neurriak hartu behar direlako (kontziliazioak errazteko, haurrak harremantzeko, zaurgarritasun egoeran daudenak babesteko); prestakuntzari begira osatutako dokumentuak azkarrago helaraztea taldeek epe gehiago izateko euren jardunera moldatzeko eta administrazioak malguagoak izatea; protokoloei eta jarraitu beharreko bideei buruzko informazioa sakontzea eta ahalik eta argien azaltzea.\nEz nuke testu hau amaitu nahiko beste behin eskerrak eman gabe. Urtean zehar modu boluntarioan lan handia egiten dute gazteek astialdi aukera anitza eskaintzeko eta azken hiletako egoerari erantzuteko modua txalogarria izan da. Uda oso arraroa izango da astialdiarentzat, udazkenean eta 2021ean egoera egonkortzea espero dut. Gazte begirale eta boluntarioentzat, astialdi eragileetako gainerako kideentzat zein haur eta nerabeentzat albiste paregabea litzateke.


Oier Araolaza 2016/09/20 09:41\nWashingtonen, euskal dantza ezagutzera emateko saioetan Txapeloaz dantza erakusten aritu dira euskal ordezkariak. XIX. mendean, Ameriketako Estatu Batuetan, Ingalaterratik iritsitako dantza inozo xamar bati aldaketa txiki baina iraultzailea egin zioten. Esaldi bakoitzaren bukaeran bikote aldaketa antolatu zuten. Gaur egun arte dirauen arrakasta izugarria eman zion horrek. All American Promenade izenarekin ezagutu zuten Eskandinabian XX. mendean eta Aleman's marsj izenarekin hedatzen jarraitu zuen Europan barrena. 1970eko hamarkadan Frantziako Chapelle des Bois herrian ikastaro batean erakutsi zuten. Han ikasi zutenek, dantzaren izenarekin akordatu ezin eta Chapelloise [Chapellekoa] deitzen hasi zitzaizkion. Euskal Herrira Patxi Perez-ek ekarri zuen 1990eko hamarkadan.Chapelloise gurean Txapeloaz da, dantza bera, izen bera, grafia euskaratuta.


Anquetil – Tropela.eus bloga\nUrteak joan urteak etorri lasterketa berriak sortzen dira eta beste batzuk, hainbat arrazoi tarteko, desagertzen dira. Iraganaren parte den horietako bat da Bordele-Paris mitikoa. Joan den mendearen erdialdean jokatzen zen 500 kilometro inguruko proba amaigabea. Lasterketa berezia zen, inondik ere, izan ere ziklistak ordu txikitan abiatzen ziren, eta azken zatia derny motorren atzetik burutzen zuten. 1891n jokatu zen aurreneko aldiz eta John Pilkington ingelesa nagusitu zen\nContinue reading “Bazen behin Bordele-Paris”\nBidaltzailea:Raul Perez 2015-05-26 Hemen argitaratua:Atzera begira, TxirrindularitzaEtiketak: Anquetil, SimpsonUtzi iruzkina Bazen behin Bordele-Paris bidalketan